Rezultate uspešno završenog projekta „Obukom do zaposlenja“ danas su, u Gradskoj kući u Zrenjaninu, predočili pomoćnik gradonačelnika Duško Radišić i direktor Tehničke škole Đorđe Klać.\nU pitanju je projekat koji je realizovao Grad Zrenjanin, u partnerstvu sa srednjom Tehničkom školom Zrenjanin i Ministarstvom omladine i sporta Republike Srbije.\n– Zaokružujemo priču sa uspešno završenim trećim projektom „Obukom do zaposlenja“, za koji nam je pokrovitelj bilo Ministarstvo omladine i sporta. Prošle godine konkurisali smo za obuku zavarivača, čija struka je deficitarna. Pre mesec dana završena je tromesečna obuka za njih dvanaest, a pet obučenih zavarivača već je našlo posao – istakao je Radišić.\nPročitajte još: Dođite na Webiz promociju i prvi saznajte vesti o ovogodišnjoj konferenciji!\nOn je podsetio i na prethodno uspešno završene projekte.\n– Počeli smo još 2014. sa projektom doedukacije, za potrebe kompanije NIS, za pozicije kajlaša, bušača, zavarivača i radnika na tornjevima. Radili smo dodatnu edukaciju i za programere, za potrebe IT kompanija. I taj projekat uspešno je završen, a svi koji su završili doobuku dobili su i posao. Na ovaj način prekvalifikujemo mlade i uspevamo da im obezbedimo posao u našem gradu – naglašava Radišić.\nĐorđe Klać i Duško Radišić\nTehnička škola će otvoriti odeljenje automehaničara\nDirektor Tehničke škole Đorđe Klać podsetio je da ova obrazovna ustanova već godinama, u saradnji sa Gradom Zrenjaninom, učestvuje u različitim projektima Ministarstva omladine i sporta.\n– Ovakav način obuke mladih ljudi potreban je u ovom momentu i veoma je aktuelan. Privreda je u ekspanziji, zavarivač je jedno od deficitarnih zanimanja, a mi smo organizovali uspešnu obuku za 12 kandidata, dok su dvojica odustala iz zdravstvenih razloga. Oni su stekli osnovna znanja i otvorena im je mogućnost za zapošljavanje i dalje napredovanje – naglasio je Đorđe Klać i najavio dalje aktivnosti na sličnim projektima.\nPročitajte još: Zrenjanin i ove godine na Sajmu turizma predstavio svoju turističku ponudu\nKlać je podsetio da je ova škola posle desetak godina ponovo upisala struku bravar-zavarivač. Najavio je i otvaranje dela odeljenja automehaničara, za kojima se pojavila potreba na tržištu rada. Uz to, on ističe da je radna laboratorija u ovoj školi vrhunski opremljena i funkcionalna.\nDanas su deljena i uverenja o završenoj doobuci za zavarivače. Među onima koji su dobili uverenje je i Dejan Gligić, koji se zahvalio svima koji su organizovali ovaj projekat, ističući da je obuka bila odlično organizovana. Gligić je već dobio posao i počeo je da radi kao zavarivač u zrenjaninskoj kompaniji „Šinvoz“.\nTagovi"Obukom do zaposlenja" Duško Radišić Đorđe Klać Tehnička škola Zrenjanin zavarivači


► DS: Lokalna vlast krši zakon i diskriminiše medije u Kragujevcu\nGradski odbor Demokratske stranke (DS) u Kragujevcu je danas ocenio da je "sramota za aktuelnu vlast u državi" što je dozvolila da vlast u tom gradu "krši zakon" i već pet godina ne raspisuje konkurs za medije, ali i "diskriminiše redakcije koje rade profesionalno".\nU saopštenju kragujevačke DS se navodi da je nepojavljivanje nedeljnika "Kragujevačke" juče na kioscima takođe "velika sramota" za grad Kragujevac, koji je "kolevka novinarstva", ali sramota je i za aktuelnu državnu vlast jer je "dozvolila da se u tom gradu ne raspisuje konkurs za medije".\n"Politička volja i samovolja je zamenila pravnu državu, a nasilje i strah su zamenili aktivizam i borbu za sprovođenje zakona", piše u saopštenju.\nDS smatra da je ugroženo pravo građana da budu objektivno, istinito i pravovremeno informisani, te i da "biraju kome da veruju: jedinom elektronskom mediju koji građani, iako je to u suprotnosti sa zakonom, iako ih niko nije ni pitao, izdašno finansiraju" - RTK, ili da veruju jedinom nedeljniku u Kragujevcu - "Kragujevačkim" kojih juče nije bilo na kioscima.\nDS navodi da je zbog političkih pritisaka u Kragujevcu "veoma teško izvodljivo" da od reklama i oglasa žive "redakcije od integriteta koje profesionalno obavljaju svoj posao".\nDemokrate upozoravaju da su mediji u Kragujevcu "izloženi diskriminaciji, jer ih aktuelna gradska vlast onemogućava da rade u skladu sa pravilima profesije".\nNa skupove koje organizuje lokalna vlast pozivaju se odabrani i samo oni dobijaju izjave i informacije, dok "zahtevi profesionalnih novinara nailaze na ćutanje administracije".\nNapominje se da se sa sednica Gradskog veća novinarima samo prosleđuju saopštenja.\nGradski odbor Demokratske stranke pruža punu podršku redakciji "Kragujevačkih" i svim drugim profesionalnim novinarima u borbi za nezavisnost i slobodu medija, i za poštovanje zakona što je suština demokratije.


Vučić: Potrebno rešenje pitanja KiM što pre, i izjašnjavanje da li nam je potreban mir\nBeta 7. avgusta 2018. 11:50\nPredsednik Srbije Aleksandar Vučić izjavio je danas da je rešenje problema Kosova i Metohije neophodno što pre i da je potrebno izjašnjavanje i Srba i Albanaca o tome da li nam je potreban mir ili i dalje ubijanje za teritoriju.\n„Moj stav je potpuno jasan i nedvosmislen rešenje problema nam je neophodno što pre. Pod jedan zato što nam je potreban dugotrajan mir izmedju Srba i Albanaca, rešenje koje bi značilo stvaranje neke vrste sigurnost bezbednosti za naše gradjane“, rekao je Vučić na konferenciji za novinare u Beogradu.\nVučić je ponovio i da su daleko od kompromisa sa Prištinom, ali da su došli do priče o tome posle čega je usledila salva uvreda jer „malo njih želi kompromisno rešenje“.\n„Gradjani ne moraju da brinu nikavih tajnih odluka neće biti budemo li se približili nekom rešenju u šta sumnjam jer dovoljno je da pogledate izjave Albanaca prethodnih dana“, rekao je Vučić.


Projekat izgradnje brze ceste Goražde – Sarajevo u vrhu prioriteta OFID-a - Akta.ba\nProjekat izgradnje brze ceste Goražde – Sarajevo u vrhu prioriteta OFID-a\n02.09.2018. 11:18 / Izvor: Fena\nProjekt izgradnje brze ceste Goražde - Sarajevo u vrhu je prioriteta OPEC-ovog Fonda za međunarodni razvoj (OFID) - potvrdio je generalni direktor ove organizacije Suleiman Jasir Al-Herbish prilikom jučerašnje posjete BPK Goražde.\nO značaju ovog projekta za stanovništvo ovog dijela BiH, poduzetim i do sada urađenim aktivnostima razgovarao je i sa kantonalnim premijerom Emirom Okovićem.\nIstaknuto je da je OFID zainteresovan za finansiranje druge faze projekta (LOT 2) koji podrazumijeva izgradnju trase i kompletiranja sekundarne obloge tunela.\n"Razgovarali smo o projektu kojeg ćemo predstaviti 19. septembra Odboru direktora u našoj organizaciji i raspravit ćemo o tom projektu. Taj projekt je definitivno na našem popisu. Dakle, nakon što prođe na predstavljanju na Vijeću direktora, nakon toga ćemo dobiti odobrenje za taj put i krenut ćemo s potpisivanjem ugovora", kazao je Al-Herbish.\nPremijer BPK Goražde Emir Oković iskazao je zadovoljstvo do sada poduzetim aktivnostima na realizaciji projekta buduće brze ceste. Podsjetio je da je nakon odluke Vlade Federacije BiH o izgradnji na nivou JP „Autoceste“ sam sistem izgradnje podijeljen na dva lota.\n"Tu je LOT 1 koji podrazumijeva probijanje tunela i izradu primarne pregrade, a to su aktivnosti za koje je raspisan tender, za koje je izabran izvođač radova i gdje ćemo jako brzo doći do potpisivanja ugovora, nakon što isteknu žalbeni rokovi, polovinom septembra", pojasnio je Oković.\nNaglasio je da osiguranje pretpostavki za drugu fazu ovog projekta zahtjeva pomoć državnog nivoa vlasti.\n"LOT 2 podrazumijeva izgradnju trase i kompletiranja sekundarne obloge tunela, to su aktivnosti koje se dešavaju uz pomoć Vijeća ministara i predsjedavajućeg Vijeća koji je u Goraždu najavio takvu jednu saradnju. To je upravo prikupljanje sredstava za LOT 2, gdje je apliciran projekt prema OPEC Fondu i to je nešto što je otprilike prihvaćeno na tom nivou, gdje smo dobili pozitivne informacije od Vijeća ministara, tako da mi krajem septembra očekujemo Upravni odbor koji će donijeti odluku o prihvatljivosti tog kredita i onda na nivou BiH, na nivou vlada, ostaju te formalne pretpostavke da bi došlo do zaključivanja ugovora za ta sredstva i raspisivanje tendera za LOT 2, čime bi bila kompletirana ukupna ova trasa", pojasnio je premijer BPK Goražde.


Misija OEBS-a, Poverenik za jezike započinju zajedničku kampanju promovisanja prava na jezik na Kosovu | OSCE\nPočetna strana Novosti Vest i saopštenja Misija OEBS-a, Poverenik za jezike započinju zajedničku kampanju promovisanja prava na jezik na Kosovu\nDemokratizacija, National minority issues\nMisija OEBS-a, Poverenik za jezike započinju zajedničku kampanju promovisanja prava na jezik na Kosovu\nPriština, 12. septembar 2013. godine – Misija OEBS-a na Kosovu i Kancelarija poverenika za jezike započeli su danas javnu kampanju kako bi promovisali prava na jezik na Kosovu.\nTromesečna kampanja nazvana „Tvoj jezik je tvoje pravo,“ ima za cilj da obavesti javnost o dostupnim mehanizmima za zaštitu jezika i podnošenje žalbi kao i o ulozi poverenika za jezike. Posteri, brošure i radio spotovi proizvedeni tokom kampanje na albanskom, romskom, srpskom i turskom jeziku biće distribuirani i emitovani širom Kosova.\n„Postavljanje pravnog okvira i politika za zaštitu prava na jezik, uključujući osnivanje Kancelarije poverenika za jezike, radne grupe za jezike pri Savetodavnom savetu za zajednice kao i mreže za politiku jezika, doprinelo je značajnom napretku na Kosovu,“ istakao je Eduard Pesendorfer, zamenik direktora OEBS-ovog odeljenja za ljudska prava i zajednice. „Sada je veoma važno da se ovi mehanizmi dobro razumeju i pravilno primene.“\n„Ohrabrujem sve ljude na Kosovu da se obrate Kancelariji poverenika za jezike ukoliko misle da su njihova prava prekršena i da koriste kancelariju kao zastupnika i garanta njihovih prava na jezik,“ dodao je on.\nDo kraja septembra, OEBS i Kancelarija poverenika za jezike organizovaće pet okruglih stolova za opštinske i druge službenike kako bi im pomogli da odgovore na izazove sa kojima se suočavaju u pružanju usluga na službenim jezicima na Kosovu, kao i da pronađu rešenja.\nOEBS-ov treći izveštaj „Procena prava zajednica“ iz 2012. godine, ukazao je da institucije na Kosovu veoma često ne uspevaju da u potpunosti ispoštuju zahteve vezane za prava na jezik, što negativno utiče na pristup uslugama za pripadnike zajednica. Izveštaj u celini je dostupan na: //www.osce.org/sr/kosovo/92247\nMisija OEBS-a na Kosovu ima mandat da zaštiti i unapredi ljudska prava, demokratizaciju i razvoj sektora za javnu sigurnost. Misija je pomogla u reformi Kancelarije poverenika za zajednice 2012. godine i sada nastavlja da pruža savete i obuku osoblju kancelarije.


Vreme 1023 - Crna Gora: Drzavljanstvo para vredno\nDržavljanstvo para vredno\nDa bi se mogao nazvati Crnogorcem, "poznati poslovni čovek" mora samo da uloži 500.000 evra u Crnu Goru. Naime, tamošnja Vlada je "otvorila program ekonomskog državljanstva" kojim su stvorene mogućnosti da "poznati poslovni ljudi kredibilne svetske reputacije steknu ograničeni broj crnogorskih pasoša". U zvaničnom saopštenju stoji da ovaj program primenjuju i druge države poput Austrije i Kanade. Cilj je, kako kažu, razvijanje crnogorske ekonomije kroz podsticanje stranih, sposobnih biznismena da u nju ulažu.\n"Cena" ekonomskog državljanstva u svetu varira, u zavisnosti od zemlje koja ih nudi. Na primer, Dominikanska Republika "naplaćuje" 75.000 dolara.\nPrema pisanjima podgoričkog lista "Pobjeda", Edi Džordan, bivši većinski vlasnik tima Formule i još desetak svetskih milijardera je u proceduri za dobijanje državljanstva Crne Gore. Pominje se i vlasnik fudbalskog kluba Čelzi Roman Abramovič.\nOni će se pridružiti bivšem tajlandskom premijeru Taksinu Šinavatri, koji je takođe postao građanin Crne Gore, potvrdivši da namerava da uloži novac u crnogorske hotele.\nNa sajtu Vlade Crne Gore piše da će ova odluka doprineti "rastu pozitivnog imidža Crne Gore na ekonomskoj mapi sveta", kao i da će svi prijavljeni biti strogo proveravani.\nVrlo brzo je, međutim, Hrišćansko socijalna unija Nemačke, inače deo vladajuće koalicije, kritikovala pomenutu odluku. Shvatili su to kao "otvoreno provociranje Evropske Unije" jer svako ko je spreman da plati pola miliona evra može slobodno da putuje u zemlje Evropske unije bez vize. Stefan Majer, poslanik, dodao je da plan o prodaji crnogorskog državljanstva ne sme da ostane bez posledica.\nTaksin Šinavatra >\nČovek sa crnogorskim pasošem\nBela vrana >


Stotine ljudi pokušavaju da se evakuišu iz Avganistana pošto su talibani preuzeli vlast (Foto: Reuters)\nDvojica srpskih državljana koji su se nalazili u Kabulu evakuisani su iz glavnog grada Avganistana nad kojim su talibani preuzeli kontrolu, potvrđeno je za N1 u Ministarstvu spoljnih poslova Srbije, a prenosi agencija Fonet.\nReč je o Marku Pribaku i Aleksandru Cvejiću.\n„Upravo smo od njih dvojice dobili potvrdu da su, po uspešnom evakuacionom letu, organizovanom od Nemačke, bezbedno sleteli u Taškent. Zahvaljujemo nemačkim partnerima i svima koji su pomogli u evakuaciji naših državljana. Nastavićemo praćenje njihovog kretanja", navode u ministarstvu.\nDodaje se i da se nastavlja sa naporima da se u najkraćem roku evakuiše preostala državljanka Srbije u Avganistanu.\nPribak i Cvejić su za N1 u ponedeljak izjavili da je situacija haotična, da se čuju pucnji i da čekaju da budu stavljeni na spisak za evakuaciju.\n"Pokušavali smo da uzmemo karte komercijalnim letom poslednjih šest dana, i sve su otkazivane 24 sata pre poletanja. Nemamo nikakve karte i nikakvu mogućnost da izađemo iz zemlje komercijalnim letovima“, rekao je Cvejić.\nDvojica državljana Srbije rade za međunarodnu firmu, a državljanka Srbije, prema rečima otpravnika poslova Pavića, radi za jednu NVO.


Danubius i čuveni kuvari danas pripremaju četiri vrste paste na Trgu slobode : Nadlanu.com\nObjavljeno 2. jun 2018. / 09:52:10\nJuče smo na Trgu slobode kuvali zaboravljene recepte.\nZaboravljene recepte pripremali su studenti Prirodno matematičkog fakulteta sa Departmana za geografiju, turizam i hotelijerstvo i to zajedno sa svojim profesorom, a probali smo bećar paprikaš sa prosom i varicu.\nDanas od 17h šef kuhinje hotela Crowne Plaza u Beogradu Jovica Nešković i čuveni kuvar Stambol Geštamov za sve Novosađane pripremiće četiri vrste paste. Preko sto obroka podeliće kompanija Danubius, naš generalni pokrovitelj, svim prisutnim.\nSAMO MI NANOGICA FALI: Mira Banjac otkrila kako živi u doba…\nNovo radno vreme CMC Call centra: Od 09.00 do 16.00 radnim…


Više od 36000 računara u svetu inficirano DoublePulsarom, malverom američke NSA\nVesti, 24.04.2017, 08:00 AM\nObični hakeri inficirali su više od 36000 računara širom sveta jednim od hakerskih alata američke Nacionalne bezbednosne agencije (NSA) koji je pre desetak dana objavila hakerska grupa Shadow Brokers.\nShadow Brokers su pre desetak dana objavili niz hakerskih alata NSA za Windows. Među njima se našla i platforma FUZZBUNCH za isporuku exploita odabranim ciljevima, koja je slična Metasploit frameworku koji koriste bezbednosni istraživači.\nShadow Brokers su objavili i više od 20 paketa exploita koji se koriste sa FUZZBUNCH. Ovi exploiti napadaju Windows računare preko ranjivih servisa, tako da hakeri NSA ili neki drugi hakeri mogu da postave malvere na napadnutim računarima.\nVeliki broj procurelih exploita NSA koristi ranjivosti u SMB (Server Message Block) protokolu, koji omogućava deljenje fajlova između Windows računara.\nMeđu materijalom koji su objavili hakeri grupe Shadow Brokers, su i "implanti", malveri koji se ubacuju na ciljane računare.\nJedan od njih je i DOUBLEPULSAR, downloader koji preuzima mnogo potentnije malvere na inficirane računare.\nPočetkom prošle nedelje, firma Below0Day sprovela je skeniranje interneta tražeći Windows računare sa otvorenim SMB portovima i našla 5561708 Windows računara sa 445 portom otvorenim za eksterne konekcije.\nVlasnici ovih 5,5 miliona računara koji nisu instalirali zakrpe za SMB propuste koje je objavio Microsoft a koje koriste alati NSA, su podložni exploitima kao što su ETERNALBLUE, ETERNALCHAMPION, ETERNALSYNERGY, ETERNALROMANCE, EMERALDTHREAD, ili EDUCATEDSCHOLAR.\nIstraživači su skenirali 5,5 miliona IP adresa alatom koji može da identifikuje računare inficirane sa DOUBLEPULSAR i tako otkrili da je inficirano 30625 računara.\nOvo je samo početak a stručnjaci očekuju još više infekcija malverom DOUBLEPULSAR.


Katarina Vučetić se udaje za najboljeg druga! - ShowBiz - Region - Vesti - Svet Plus\n20:31 11. MAJ 2013.\nKada su uslikani na promociji albuma Marka Bulata u jednom beogradskom klubu, manekenka je pokušala da demantuje navode medija da joj je to dečko.\n"Darko i ja smo 13 godina bili najbolji prijatelji. On uživa moje veliko poverenje i kod njega ništa ne može da me iznenadi. Zajedno smo prošli najrazličitije faze, od putovanja sa našim partnerima do toga da je bio u top tri izboru da mi bude kum na venčanju koje sam planirala sa Alenom Selimovićem", otkrila je Katarina.\nManekenka je ispričala kako joj je Darko priznao da je voleo čitavog života, te da je u njegovim očima uvek bila idealna žena. Venčanje će biti u februaru sledeće godine, posle čega ovaj par planira proširenje porodice.\nkatarina vucetickatarina vučetić\nKatarina Vučetić odložila ..\n4. septembar 2013.. 13:40\nKatarina Vučetić morala da ..\n24. avgust 2013.. 14:18\nKatarina Vučetić letuje bez ..\n4. avgust 2013.. 13:27\nUdala se Katarina Vučetić: Sada ..\n14. jul 2013.. 21:01\nKatarina Vučetić proslavila ..\n8. jul 2013.. 09:40\nKatarina Vučetić o udaji za ..\n29. jun 2013.. 13:14\nMarijana Mićić fotografijom ..\n22. jun 2013.. 20:44\nKatarina Vučetić: Udajem se u ..\n21. jun 2013.. 11:01\nPrekratila zimske dane: Katarina ..\n12. februar 2013.. 14:51


Tanjug 21. decembra 2020. 10:47\nBEOGRAD – Beogradski maraton, 34. po redu, održaće se 16. maja 2021. godine, saopštili su danas organizatori.\nKako se navodi, nakon završenih razgovora sa čelnicima Svetskog udruženja maratona i uličnih trka (AIMS – Ašociation of International Marathon and Road Races), Međunarodnog Instituta za trkačku medicinu (IIRM – International Institute for Race Medicine) i Serijom najvećih svetskih maratona (WMM – World Marathon Majors Series) zajednički je zaključeno da je 16. maj najpogodniji termin.\n„Kalendar Svetskog udruženja maratona i uličnih trka upravo je u završnoj fazi priprema i s obzirom na sve veću izvesnost održavanja Olimpijskih igara u Tokiju u 2021. godini, termin za 34. Beogradski maraton u maju mogao bi da bude pogodan i za elitne trkače koji bi pri kraju kvalifikacionog perioda mogli da ispune olimpijsku normu na stazi u Beogradu“, ističu iz BGD maratona.\nTakođe, izuzetno je važno da se 34. Beogradski maraton uklapa u kalendar World Marathon Majors serije (kojoj pripadaju najveći i najznačajniji maratoni u svetu: Njujorški, Bostonski, Čikaški, Tokijski, Londonski i Berlinski) – s obzirom na to da je sledeće godine Bogradski maraton kvalifikaciono takmičenje za Svetsko prvenstvo u masters kategoriji u okviru ove serije (Abbott World Marathon Majors Wanda Age Group World Ćampionships).\nZaključeno je i da će se Međunarodni institut za trkačku medicinu aktivno uključiti u pripremi za 34. Beogradski maraton sa svojim specifičnim znanjem iz oblasti medicine, organizacionim iskustvom i protokolima pripremljenim za situaciju nastalu u vezi sa virusom COVID-19.\nMinistarstvo sporta i Udovičić podržali akciju „Čep za…


TRAMP PRETERAO U SAMOLJUBLJU: Put u Aziju ocenio OGROMNIM ISTORIJSKIM USPEHOM?! - Informer\nTRAMP PRETERAO U SAMOLJUBLJU: Put u Aziju ocenio OGROMNIM ISTORIJSKIM USPEHOM?!\nAmerički predsednik Donald Tramp izjavio je danas, po povratku sa višednevne turneje po Aziji, da je to bilo "istorijsko i izuzetno uspešno putovanje" koje je pokazalo da "ugled SAD u svetu nikada nije bio jači"\nTramp je to rekao u obraćanju iz Bele kuće, nakon što je obišao pet azijskih zemalja, istakavši da želi da američki narod obavesti o svom "ogromnom uspehu", prenosi AP.\nOn je svoje putovanje nazvao "istorijskim" i naglasio da su SAD tretirane sa "neverovatnom toplinom, gostoprimljivošću i, što je najvažnije, poštovanjem".\nKljučni cilj Trampove skoro dvonedeljne turneje u okviru koje je posetio Japan, Južnu Koreju, Kinu, Vijetnam i Filipine, bio je, prema njegovim rečima, da stavi naglasak na poštenu i uzajamnu trgovinu.\nTramp je ocenio "neprihvatljivim" da američki trgovinski deficit sa drugim zemljama bude oko 800 milijardi godišnje.\n"Počećemo da taj deficit smanjujemo što je brže moguće", istakao je, ne preciziravši kako planira da postigne taj cilj.\nSAD i Kina su se, kako je naveo, saglasile da je sporazum sa Severnom Korejom tipa "zamrzavanje za zamrzavanje" - neprihvatljiv, a pod tim podrazumeva predlog, koji su podržale Kina i Rusija, prema kojem bi Pjongjang zamrzao svoj nuklearni program dok bi zauzvrat SAD i Južna Koreja obustavile vojne vežbe, navodi američka agencija.\nTramp je, sumirajući rezultate svoje turneje po Aziji, rekao i da kineski predsednik Si Ðiping priznaje da nuklearna Severna Koreja predstavlja "veliku pretnju".\nPredsednik SAD je, takođe, rekao da je cilj denuklearizacija Severne Koreje, upozorivši da vreme ističe i podsetivši da su SAD jasno stavile do znanja da "sve opcije ostaju na stolu".\nAmerička agencija primećuje da je Tramp, tokom obraćanja naciji o svom 12-dnevnom putovaju po Aziji, dva puta pio vodu.\nPri tom, AP podseća da je tokom predsedničke kampanje 2016. Tramp često ismevao svog tadašnjeg rivala, senatora sa Floride Marka Rubija, zbog čestih pauza radi ispijanja vode, a da je 2015. za Rubija rekao da "nikada nije video mladog coveka koji se toliko znoji i pije toliko vode".\nTramp je novinarima na kraju turneje, uoči polaska sa Filipina za SAD, juče najavio da će održati "važan govor" o trgovini i svojim naporima protiv severnokorejske nuklearne pretnje.\nPredsednik SAD doputovao je u Vašington u utorak uveče, a odmah po dolasku je nastavio svoju jutarnju rutinu tvitovanja, gde je napisao da su SAD "ponovo poštovane" u azijsko-pacifičkom regionu i istakao da će narod "videti plodove njegovog dugog, ali uspešnog putovanja u mnogim narednim godinama".\nNije poštedeo ni svoju omiljenu "metu" među medijima, Si-En-En, rekavši da je bio "primoran" da gleda tu televiziju tokom putovanja i, kako je istakao, "da ponovo uvidi koliko je loša i lažna".\nKina Japan SAD Uspeh turneja Južna Koreja Donald Tramp


U nedelju 3. novembra 16. besplatni prevetnivni pregledi - MEDIJA CENTAR BOR );\nU nedelju 3. novembra 16. besplatni prevetnivni pregledi\n16. besplatni preventivni pregledi građana u nedelju od 8,00 do 16,00\nU Domu zdravlja građani će moći da obave neurološke preglede, EKG, merenje krvnog pritiska i šećera u krvi, a u Opštoj bolnici mamografiju. Građani treba da ponesu neki od dokaz o identitetu, zdravstvenu knjižicu, ličnu kartu, vozačku dozvolu ili pasoš. Ovo je, otkako je Ministarstvo zdravlja iniciralo i uvelo mesečne preventivne preglede, 16. besplatna provera zdravlja.\n„Mamografija se radi u Bolnici, ali bi upozorio naše sugrađanke da su to pregledi zabranjeni ženama mlađim od 50 godina“, rekao je dr Goran Joksimović, direktor Opšte bolnice u Boru.\nOsim preventivnih pregleda u borskom Domu zdravlja u toku je vakcinacija protiv sezonskog gripa. Bor je dobio 2.450 vakcina i do sada je utrošeno oko 1.500 doza.\n„Zadovoljni smo odzivom naših sugrađana, ukoliko bude potrebno možemo da naručimo još oko 300 doza, rekla je dr Vesna Radosavljević, direktor Doma zdravlja u Boru.


BANJALUKA - Ministar privrede i preduzetništva Vjekoslav Petričević istakao je u razgovoru sa ambasadorom Egipta u BiH Jaserom Abdelrahmanom Ali Sorourom da strani investitori mogu poslovati pod istim uslovima kao i domaći privredni subjekti.\nPetričević je na sastanku u Banjaluci naglasio da to uključuje i različite subvencije za zapošljavanje radnika i podsticaje za ulaganja u nove tehnologije, saopšteno je iz Ministarstva privrede i preduzetništva Republike Srpske.\nMinistar je ambasadora informisao o privrednim potencijalima Republike Srpske i predstavio kampanju "Srpska - Republika mogućnosti", kojom su prezentovani svi privredni potencijali, s fokusom na prerađivačku industriju.\nPetričević i Sorour su razgovarali o mogućnostima za proširenje poslovne saradnje sa egipatskim partnerima, direktnom povezivanju privrednika dvije zemlje kroz "B2B" susrete iz oblasti drvne, tekstilne, namjenske industrije, turizma, poljoprivrede i energetike.\nNa sastanku je dogovoreno da u narednom periodu budu organizovane zajedničke posjete privrednim subjektima u Republici Srpskoj, koje imaju kapacitet za izvoz proizvoda na egipatsko tržište i koji su ranije bili prisutni i prepoznati na afričkom tržištu.\nVjekosalv Petričević Vjekoslav Petričević


Keri: Rešenje dve države, Izraela i Palestine, nije nemogući san\nAmerički državni sekretar Džon Keri ocenio je u sredu uveče na sastanku u sedištu UN da rešenje dve države za Izrael i Palestinu ne predstavlja nemogući san.\n"Cionistički san obuhvata koncept Izraela kao jevrejsku demokratiju u kojoj mogu da žive sve nacije. Taj san može da opstane i sa dve države koje bi bezbedno živele jedna uz drugu. Svi znamo da to nije nemogući san", rekao je Keri na skupu sa izraelskim zvaničnicima UN.\nKerijeva izjava dolazi nekoliko dana posle posete izraelskog premijera Benjamina Netanjahua Vašingtonu tokom koje nije pokazao veliku volju da oživi izraelsko-palestinske pregovore.\n"Priznavanje palestinske države zahteva hrabrost", dodao je Keri.\nNetanjahu i američki predsednik Barak Obama sastali su se 9. novemba u jeku novog talasa nasilja koji je izbio pre dva meseca, počev od nereda u jednom od najznačajnijih svetilišta u Jerusalimu i za Muslimane i za Jevreje, koji su se zatim proširili na Izrael, Zapadnu obalu i deo Gaze.\nIzrael optužuje političke i verske lidere Palestine da podstiču nasilje, dok Palestinci tvrde da je nasilje posledica gubljenja nade da će se postići nezavisnost, nakon godina neuspešnih mirovnih pokušaja.


Predsjednica Republike Srpske prisustvovala obilježavanju Međunarodnog dana sjećanja na žrtve Holokausta – Predsjednik Republike Srpske | Željka Cvijanović\nPredsjednica Republike Srpske prisustvovala obilježavanju Međunarodnog dana sjećanja na žrtve Holokausta\nPredsjednica Republike Srpske Željka Cvijanović prisustvovala je večeras, u Jevrejskom kulturnom centru „Arie Livne“, obilježavanju Međunarodnog dana sjećanja na žrtve Holokausta.\nU obraćanju okupljenima, predsjednica Cvijanović je istakla da je ponosna na prijateljstvo sa jevrejskim narodom i da je sigurna da se iz tog prijateljstva, ma kako bila teška i isprepletena sudbina, još mnogo toga može naučiti u budućnosti.\nPredsjednica Republike Srpske rekla je da je ljudski ispravno, civilizacijski opravdano i potrebno, ali i institucionalno, da se razvija kultura sjećanja na najstrašnija stradanja, naglasivši da se kroz ono što su večeras vidjeli mogu razumjeti razmjere jednog takvog teškog stradanja naroda.\nPredsjednica Republike istakla je da ne postoji nijedna jevrejska porodica koja nije dobila taj teški pečat prošlosti, kao i da su svi imali priliku da vide koliko su teške sudbine iz perioda stradanja Drugog svjetskog rata obilježile čitav jedan narod od kojeg se mnogo toga moglo naučiti.\nPredsjednica Srpske naglasila je da je ponosna što u Banjaluci postoji ovaj kulturni centar koji služi kao neka vrsta podsjetnika na isprepletenu tužnu i tešku prošlost koja mora sve nas da drži budnima da bi razumjeli da se neke stvari zle prošlosti ne smiju ponavljati u budućnosti.\n“I mi smo kao zajednica i društvo sazrijevali tokom godina, suočili se sa teškim izazovima i danas se suočavamo sa njima. Mislim da su to stvari koje onda kada je to potrebno samo prodube našu ljubav, pažnju, vjeru prema samima sebi, a daje nam i određenu snagu da prevaziđemo te probleme i gradimo nešto što je budućnost i naša vjera u nju”, rekla je predsjednica Cvijanović.\nPredsjednica Srpske rekla je da se upravo po tome jevrejski narod sigurno ističe na jedan poseban način, ukazavši da je toliko napora, vjere, zajedničkih poduhvata i povezanosti, uspjelo da od njega napravi ono što danas jeste.\n“Uspio je da se svrsta u red onih naroda koji su pokazali nevjerovatnu žilavost, ali isto tako da pokaže cijelom svijetu šta se to sve može naučiti i koliko možemo biti istrajni”, naglasila je predsjednica Republike.\nPredsjednica Cvijanović navela je da je zahvalna onima koji su se okupili kako bi se pridružili svima koji znaju da treba da se uvijek sjećaju onih koji su žrtve, da ne zaborave užase koji su doveli jedan narod u tako strašno iskušenje i stradanje, ali i da se iz toga izvuku određene pouke.\nPredsjednica Republike Srpske istakla je kako joj je drago što je kao predsjednik Republike u prilici da bude pokrovitelj ovog događaja.


Vesti\tNovosti i informacije Svetski dan pozorišta: “Boško B...\nby NDFAdmin, Objavljeno 27. мар 2015.\nNa današnji dan, obeležava se Svetski dan pozorišta kako bi se javnost informisala o značaju pozorišne kulture. Koji je značaj pozorišta u odrastanju naših najmlađih? Da li, i koliko često, decu treba voditi na pozorišne predstave?\nOvo su samo neka od pitanja kojima se Fondacija bavila i na koje pokušava da skrene pažnju. Moderno vreme nam je donelo i modernu tehnologiju koja umnogome odstupa od tradicionalnih vrednosti. Naime, ranije je odlazak u pozorište bio običaj, a porodica se zbližavala tako što su svi zajedno išli da gledaju dobre pozorišne predstave. Kako bismo vratili taj pomalo izgubljeni duh pozorišta među naše mališane i dočarali im značaj odrastanja uz predstave poput Crvenkape, Snežane i sedam patuljaka, Male sirene, Fondacija „Novak Đoković“ se priključila akciji rekonstrukcije dečjeg pozorišta „Boško Buha“.\nDa podsetimo, Fondacija „Novak Đoković“ je krajem avgusta, prošle godine, donirala osam miliona dinara za rekonstrukciju najstarijeg i najvećeg dečjeg pozorišta u regionu. „Boško Buha“ dočekaće novu sezonu sa novim sedištima, binom i scenskim zavesama, koje će biti urađene po svim pravilima o bezbednosti dece. Obezbeđeno je 126 stolica za salu, zavese koje odvajaju gledalište od scene, komplet scenskih zavesa od negorivog materijala i novi pod…\nKako nam je želja da pozorište što pre zablista u svom novom sjaju, tim Fondacije je ovih dana posetio pozorište i razgovarao sa v.d direktora, Miloradom Mandićem. Prema njegovim rečima kraj radova očekuje se u oktobru, kada će mališani moći da uživaju u novom ambijentu pozorišta „Boško Buha“.\nTakođe, na današnji dan, 27. marta, obeležava se Svetski dan pozorišta, kako bi se javnost informisala o značaju pozorišne kulture. Pozorišta su mesta na kojima deca stiču dragocena iskustva i koja doprinose da dečja znanja i usmerenja budu bolji. Dečja pozorišta omogućavaju deci da uče o nekom drugačijem svetu koji ih okružuje, da maštaju, sanjare i da prošire polje svoje igre. Odlaskom u pozorište, deca će otkriti najrazličitije junake, upiti njihove poruke i priče, steći jedno novo iskustvo iz kojeg mogu izvući korisne pouke.\nKako publika ne bi čekala oktobar i početak nove sezone u pozorištu „Boško Buha“, glumci vredno rade na pripremi novih predstava. Mi smo ih posetili na jednoj od proba, koja se održala u Kulturnom centru Vuk Karadžić.\nNadamo se da će mališani uživati, kako u pozorištu „Boško Buha“, tako i u drugim dečjim pozorištima, koja nude široke repertoare za najmlađe, i da će svaki dan biti jednako važan za sam značaj pozorišta.\nFondacija „Novak Đoković“ učinila je sve da najmlađa publika dobije pozorište kakvo zaslužuje. Cilj nam je bio da učinimo ambijent što prijatnijim, ali i da se ispoštuju svi bezbednosni propisi i najviši standard kvaliteta opreme i radova.


Proizvodni rekord Termoelektrane Tuzla\nTermoelektrana Tuzla ispunila je ovogodišnji plan proizvodnje, tako što je proizvela 3.249,1 GWh električne energije. Do sada ostvarena proizvodnja je najveća od 1991. godine i sa proizvodnjom do kraja ove godine u ukupnom zbiru biće između 3.550 i 3.600 GWh i bez proizvodnje sa blokova 2x32 MW.Ovogodišnja proizvodnja će biti među prvih deset godišnjih proizvodnji u dosadašnjoj istoriji Termoelektrane Tuzla.\nTermoelektrana Tuzla ispunila je ovogodišnji plan proizvodnje, tako što je proizvela 3.249,1 GWh električne energije.\nU ovom trenutku godišnja proizvodnja je na nivou 112 procenata od planirane proizvodnje, dok će ovogodišnja proizvodnja električne energije biti za 24 procenta veća od proizvodnje ostvarene protekle godine.\nPrema riječima direktora Termoelektrane Fadila Nadarevića, do sada ostvarena proizvodnja je najveća od 1991. godine i sa proizvodnjom do kraja ove godine u ukupnom zbiru biće između 3.550 i 3.600 GWh i bez proizvodnje sa blokova 2x32 MW.\nOvogodišnja proizvodnja će biti među prvih deset godišnjih proizvodnji u dosadašnjoj istoriji Termoelektrane Tuzla.


Podrška EU za unapređenje rodne ravnopravnosti - InfoVranjske\nPodrška EU za unapređenje rodne ravnopravnosti\nRazvojni program Evropski PROGRES objavio je javni poziv za podršku lokalnim mehanizmima za rodnu ravnopravnost (MMR) kroz dodelu bespovratnih sredstava.\nEvropska unija i Vlada Švajcarske će u lokalnim samoupravama sa 75.000 evra podržati do 25 projekata koji će doprineti poboljšanju društvenog položaja žena, njihovom ekonomskom osnaživanju i većem učešću u odlučivanju, ali koji će i promovisati Evropsku povelju o ravnopravnosti žena i muškaraca na lokalnom nivou i uvođenje rodno odgovornog budžetiranja.\n– Evropska unija i Vlada Švajcarske pružaju kontinuiranu podršku unapređenju rodne ravnopravnosti, te su tako u prethodnom periodu preko Evropskog PROGRESa pomogle da sve 34 programske opštine osnuju i osnaže lokalne mehanizme za rodnu ravnopravnost.\nKao i da lokalne samouprave usvoje ili ažuriraju relevantne Lokalne akcione planove – istakao je Grem Tindal, menadžer programa Evropski PROGRES.\nPravo učešća na konkursu imaju samo MMR-ovi iz 34 programske opštine koji imaju usvojen i validan Lokalni akcioni plan za rodnu ravnopravnost.\nVrednost granta dodeljenog svakom MRR-u, iznosiće najmanje 1.500 a najviše 3.000 evra.\n– Naš je cilj da lokalni mehanizmi budu aktivni i sposobni da se zalažu za pitanja rodne ravnopravnosti.\nKroz ovaj poziv pružiće im se mogućnost da primene znanja i veštine koje su stekli i da dodatno afirmišu svoju ulogu u okviru lokalnih samouprava, te da ostvare vidne rezultate koji će doprineti unapređenju položaja žena – kazala je Ana Nedeljković, menadžerka sektora za dobro upravljanje i socijalnu uključenost u okviru programa Evropski PROGRES.\nRok za dostavljanje predloga projekata je 10. oktobar 2016. godine, a više informacija o samom pozivu, kao i dokumentacija za prijavljivanje dostupne su na veb sajtu Evropskog PROGRES-a http://www.europeanprogres.org/pozivi/sr/


Jaramaz nosio Megu do pobede i 3. mesta\nKošarkaši Mega Bemaxa su sa pobedom završili regularni deo Super lige pošto su u okviru 10. kola u hali Mega Factory u Beogradu savladali Zlatibor sa 96:90 (25:15, 26:32, 21:29, 24:14).\nMega je imala vođstvo najvećim delom utakmice, ali je tek u finišu uspela da prelomi meč i dođe do pobede koja je potvrdila 3. mesto u grupi pred plej-of.\nNajbolji u pobedi Mega Bemaxa su bili Kostja Mušidi sa 27 poena i 4 blokade, Ognjen Jaramaz sa 20 poena i Luka Ašćerić sa 15 poena i 6 asistencija. U ekipi Zlatibora su najbolji bili Dragoslav Papić sa 37 poena i 10 skokova, kao i Svetozar Popović sa 14 poena i 15 asistencija.\nMega je završila ligaški deo grupe A Super lige na 3. mestu sa skorom 6-4 a u polufinalu će igrati protiv FMP ili Partizana NIS, što će se znati posle utakmica 10. kola B grupe Super lige koje se igraju u sredu.\nPočetak meča je bio apsolutno u znaku Mege gde su gostujuću ekipu za 5 i po minuta zadržali na samo 1 poenu uz 14 postignutih poena. Mušidi i Bitadze su raspoloženi u napadu, a Mušidi je imao i dve sjajne blokade. U igru je ušao Jaramaz, prvi put posle preloma šake u martu, da bi već u drugom napadu usledilo njegovo sjajno zakucavanje. Do kraja četvrtine je Mega sačuvala dvocifrenu prednost za 25:15 posle prvih 10 minuta.\nU drugoj četvrtini gosti iz Zlatibora uspevaju da smanje razliku na samo 5 poena, ali je usledila prvo trojka Jaramaza a potom se i Fundić dva puta dobro snalazi u napadu i Mega vraća plus 10. Ipak, finiš četvrtine je pripao Zlatiboru pa se na poluvreme otišlo sa 51:47.\nLazić je raspoložen na početku treće četvrtine i Mega povećava plus na 11 poena, ali Bitadze posle udarca u koleno mora na klupu i posle toga se više nije vraćao u igru. Igrači Mege propuštaju priliku da odu na ubedljiviju prednost što Zlatibor koristi i trojkama stiže do prednosti 72:76 pred poslednju četvrtinu\nMušidi je odličan i na startu poslednje četvrtine i serijom poena vraća prednost Megi, ali se Zlatibor nije predavao pa je na 4 minuta do kraja bilo samo 83:82 za Megu. Jaramaz je sa dva ulaza i košem preuzeo odgovornost i odlučujuću prednost a tačku na meč je stavio Mušidi sa zakucavanjem za 96:90.


Novo istraživanje - Da li rad od kuće može zameniti kancelariju?\nsubota , 6 marta 2021\nPočetna/BIZNIS/Novo istraživanje – Da li rad od kuće može zameniti kancelariju?\nRad od kuće je obeležio 2020. godinu\nSana Life 22. oktobra 2020.\tBIZNIS, DOM, ZANIMLJIVOSTI, ZDRAVLJE Ostavite komentar\nOd početka industrijskog doba, evropska radna snaga pretežno se oslanjala na predvidljiv poslovni ritam – radni dan koji podrazumeva dolazak na posao u 9 sati ujutro, izlazak sa posla u 5 popodne i dva „uzbudljiva“ putovanja na posao i sa posla. Pandemija kovida-19 okrenula je naopačke model uspostavljen pre jednog veka.\nNovo istraživanje koje je poručio Microsoft obezbedilo je uvid u najbolji način na koji kompanije mogu podržati i osnažiti zaposlene u vreme u kojem rad na daljinu i kombinovani model rada (od kuće i iz kancelarije) postaje naša nova stvarnost. Istraživanje koje je uključilo nekoliko hiljada lidera i zaposlenih u velikim preduzećima u Evropi sprovedeno u avgustu proučavalo je iskustva ljudi od početka pandemije kada rad od kuće postaje uobičajena stvar, a ispitanici su odgovarali i na pitanja koja se tiču njihovih očekivanja vezanih za budućnost.\nKoja su najvažnija otkrića?\nIstraživanje je otkrilo da lideri i radnici ne žele da se vrate na stare metode rada dok prevazilazimo zdravstvenu krizu. Ipak, udaljavanje od ustaljenog modela rada iz kancelarije od 9 do 17 čini da veliki broj radnih kolektiva oseća međusobno udaljavanje i veću izolovanost. Tako da dok individualna produktivnost raste, primetan je pad kada su u pitanju nivoi inovativnosti.\nNabolje vreme u zoni prema zaposlenima\nPoslovni lideri su konstantno usmereni na unapređenje kombinovanog modela rada. U odgovorima na pitanje o prioritetima kada je u pitanju transformacija, 95% lidera ukazali su na važnost promene metode rada u njihovim kompanijama s ciljem da se unaprede inovativnost i fleksibilnost.\nKombinovani model rada je tu da ostane\n-Prošle godine samo 14% kompanija su imale fleksibilne uslove rada – sada je taj broj 76%.\n-Među poslovnim liderima, 88% očekuju da kombinovani modeli rada još više zažive na duže staze\n-Poslovni lideri primećuju prednosti kada su u pitanju produktivnost i efikasnost: 83% menadžera kažu da su njihove kompanije u najmanju ruku produktivne kao ranije, a 56% primećuju uštede koje donosi kombinovani model rada.\nKulturološki izazov koji utiče na inovacije u poslovanju\nNajveći izazov s kojim se suočavaju kompanije dok pokušavaju da se prebace na fleksibilnije načine rada nisu tehnologije – u pitanju je očuvanje snažne korporativne kulture. Tri najvažnija izazova za zaposlene kada je u pitanju rad na daljinu su: 1) očuvanje povoljne radne kulture 2) zajedništvo tima i 3) izlaženje na kraj sa rastućim osećanjem izolacije. Dodatnih 39% lidera priznaju da nailaze na prepreke u pokušajima da stvore snažnu i jedinstvenu korporativnu kulturu tima.\nJedan od uzroka jeste da zaposleni prijavljuju da osećaju veću udaljenost kada su u pitanju vrednosti kompanije, udaljenost u odnosu na svoj tim unutar firme i umanjenu sposobnost za saradnju.\n„Deluje kao da su zaposleni sposobni da ostanu na jednom mestu i da su u stanju da se bolje koncentrišu dok rade na daljinu, mogu i da uživaju to tome što provode manje vremena u prevozu, ili ga uopšte ne koriste, mogu da se oblače neformalno (manje vremena im je potrebno da se spreme za posao) i da bolje obavljaju kućne poslove ali ipak kao da je cena svega toga gubitak osećanja svrhe koju na radnom mestu većinom pokreću snažni i kompatibilni odnosi i mogućnost da zaposleni vide kako njihovi zadaci utiču na druge. Obe stvari lakše je postići kada ljudi rade na istoj lokaciji, a predstavljaju veći izazov kada je u pitanju virtuelni rad,» izjavio je doktor Majkl Park sa Poslovne škole Wharton Pensilvanijskog univerziteta i saradnik na istraživanju.\nLogično je očekivati pad kada je u pitanju inovativnost pošto nove ideje teško mogu da se razviju u okruženjima u kojima se ljudi osećaju izolovano u odnosu na svog poslodavca i svoje timove.\n9 od 10 poslodavaca smatra da ce rad na daljinu opstati i u buducnosti\nS ciljem da se obezbedi najbolja moguća podrška za zaposlene, najvažnije je da menadžeri poseduju veštine neophodne za funkcionisanje u ovom novom hibridnom svetu. Za uspešno maksimiziranje potencijala timova koji rade od kuće ili kombinovanih timova potrebne su druge grupe veština, ne samo kada je u pitanju postizanje osnovnih poslovnih ciljeva već i kada je u pitanju ohrabrivanje, razvoj i implementacija novih ideja. Imajući to u vidu, obnavljanje programa treninga za lidere timova predstavljaće važan korak napred za mnoge kompanije.\nIzazovi za kompanije biće pokušaji da se obezbedi povezanost između članova tima i da članovi timova imaju priliku da jasno vide kako njihov timski rad doprinosi realizaciji vizije kompanije. Uspešni timovi biće ocenjivani po tome koliko su produktivni kao i po osećanju zajedništva, empatije i poverenja koji svaki član tima oseća.\nU pripremi istraživanja Microsoft je sarađivao sa Boston Consulting Group, KRC Research i Dr Majklom Parkom sa Poslovne škole Wharton, koji su pomogli pri izradi smernica za poslodavce koji žele da pomognu timovima koji rade na daljinu i kombinovanim timovima da dostignu svoj puni potencijal.\nMicrosoft (Nasdaq “MSFT” @microsoft) omogućava digitalnu transformaciju u doba inteligentnih klauda i granica inteligentnih tehnologija. Misija kompanije je da osnaži svakog pojedinca i svaku organizaciju na planeti da postignu više.\nOznakebiznis inovativnost istraživanje kompanije kuća Microsoft pandemija posao preduzeća rad\nPrethodni Ukoliko trenirate – šećer je obavezan\nSledeći Likovna kolonija u Svetosavskom parku


VIGEMARK O IZVJEŠTAJU EK Želimo hitan napredak u vezi sa Izbornim zakonom - Opcija\nVIGEMARK O IZVJEŠTAJU EK Želimo hitan napredak u vezi sa Izbornim zakonom\nŠef Delegacije EU i specijalni predstavnik EU Lars-Gunar Vigemark, predstavljajući ključne nalaze Izvještaja Evropske komisije o BiH za 2018. godinu, na konferenciji za novinare danas u Sarajevu rekao je da bi svi politički lideri trebalo da preuzmu odgovornost i pokažu spremnost za kompromis kada je u pitanju provođenje odluka Ustavnog suda u vezi sa izbornim zakonodavstvom.\nEvropska komisija pozvala je BiH da hitno izmijeni izborno zakonodavstvo kako bi se obezbijedilo pravilno organizovanje izbora u oktobru i nesmetano sproveli izborni rezultati, izjavio je Vigemark, ističući da je fokus na vladavini prava i osnovnim pravima.\nKonstatujući da je u oblasti vladavine prava postignut napredak, Vigemark je upozorio na problem sa usvajanjem izmjena i dopuna Zakona o krivičnom postupku u BiH, što je svojom odlukom zatražio i Ustavni sud BiH, a tiče se i borbe protiv ogranizovanog kriminala.\n“Sada je na parlamentu i parlamentarcima BiH da o tome razgovaraju i razmatraju različite prijedloge, koji su u proceduri, ali mi sa svoje strane izražavamo zabrinutost”, zaključio je Vigemark.\nSpecijalni predstavnik EU istakao je da u oblasti slobode izražavanja i medija od posljednjeg izvještaja o napretku za BiH prije godinu i po nije zabilježen napredak.\nOn je upozorio da su u BiH prisutni zastrašivanje i politički pritisak na novinare, ali i autocenzura novinara.\n“Javni emiteri su politizovani, mislim na BHRT, FTV i RTRS, što je za EU neprihvatljivo”, rekao je Vigemark podsjećajući da treba riješiti problem njihovog finansiranja.\nPrema njegovim riječima, određen napredak zabilježen je u oblasti ekonomije, ali ne i u reformi javne uprave.\nOn je naveo da BiH ima glomaznu, neefikasnu i isparčanu javnu upravu, što se negativno odražava i nivo stranih investicija.\nNapredak je, dodao je Vigemark, učinjen u finansijskom sektoru.\nOn je istakao potrebu nastavka borbe protiv korupcije i organizovanog kriminala, kao i borbe protiv terorizma, u čemu, kako je naveo, treba jača saradnja sa zemljama regiona.\nU Izvještaju Evropske komisije navodi se da je BiH postigla određeni napredak u pitanjima ljudskih prava i manjina, ali da nedostatak efikasnog sprovođenja zakona za sprečavanje i zaštitu od rodno zasnovanog nasilja, posebno nasilja u porodici, i dalje izaziva zabrinutost.\nOd BiH se traži unapređenje usaglašavanje sa zajedničkom spoljnom i bezbjednosnom politikom, te jačanje kapacitata za upravljanje migracijama.\nVigemark je dodao da su sveukupni nivo obrazovanja i izdvajanja za istraživanje i razvoj i dalje niska.\nOdgovarajući na novinarska pitanja, Vigemark je poručio da Centralna izborna komisija ima ključnu ulogu u sprovođenju izbora u BiH i da svako preispitivanje njenog postojanja dovodi u pitanje demokratski sistem.\n“Apelujem da svi politički akteri u BiH ne dovode u pitanje postojanje institucija bitnih za funkcionisanje zemlje”, poručio je Vigemark.\nGovoreći o posjeti visokog predstavnika EU za spoljne poslove i bezbjednosnu politiku Federike Mogerini regionu, tokom koje neće posjetiti BiH, Vigemark je demantovao da je to zbog nedovoljno dobrih rezultata BiH na putu ka evropskim integracijama.\nPrema njegovim riječima, ona je planirala da dođe u BiH, kao i komesar za evropsku susjedsku politiku i pregovore o proširenju Johanes Han, ali prethodno želi da vidi napredak u vezi sa Izbornim zakonom.\n“Političari bi trebalo da pokažu interes za iznalaženje rješenja, jer je to njihova odgovornost i oni treba da je prihvate”, poručio je Vigemark.\nKao svoj naredni korak on je najavio sastanak sa hrvatskim strankama, prvenstveno HDZ BiH, a onda i sa ostalim političkim liderima u nastojanju da se postigne napredak u vezi sa izbornim zakonodavstvom.\nVigemark je i ovom prilikom rekao da BiH treba da nastavi sa provođenjem obaveza iz Reformske agende.


Delegacija ambasade Republike Francuske u poseti opštini Bečej - Portal Moj Bečej - Bečejske opštine iz ugla građana!\nDelegacija ambasade Republike Francuske u poseti opštini Bečej\nPlanira se uzvratna poseta mladima Francuske Gvajane\nOpštinu Bečej danas su posetili predstavnici ambasade Republike Francuske u Srbiji kako bi sa mladima u opštini Bečej razgovarali o mogućnostima za finansiranje uzvratne poseta mladima Francuske Gvajane.\nNa sastanku se razgovaralo i o edukativnim, kulturnim i drugim programima namenjenim mladima u opštini Bečej, kao i o promociji francuske kulture i jezika u Srbiji.\nPoseta delegacije francuske ambasade inicirana je nakon uspostavljene saradnje sa stanovnicima iz grada Mana iz Francuske Gvajane koji su ovog proleća boravili u Bečeju.\nDelegaciju ambasade činili su Viktor Le Kam, zadužen za dvojezičnu nastavu i promociju francuskog jezika u Srbiji, Aurelija Polet, Francuski institut u Novom Sadu i Florence Kohtz, ataše za saradnju Ambasade Francuske.\n-Razgovarali smo sa predstavnicima opštine Bečej o tome šta je to što ambasada Francuske i Francuski institut mogu da ponude kao pomoć i podršku za nastavak saradnje sa Francuskom Gvajanom, sa gradom Mana. Nadamo se da će mladi iz Bečeja otputovati u Francusku Gvajanu. Takođe, velika želja nam je da jačamo veze dve države i u na ovakvim omladinskim razmenama, i u oblasti sporta, kulture.Nadamo se i implementaciji francuskog jezika u školama u Bečeju, ali i dalje na univerzitetima u Vojvodini, kao i u privredi,rekla je ataše za francuski jezik u Francuskom institutu Florenc Kohc.\nKancelarija za mlade opštine Bečej je u aprilu ove godine bila domaćin šestodnevne posete 17 državljana Republike Francuske, odnosno Francuske Gvajane, daleke južnoameričke zemlje.\nOznake: BečejFrancuska ambasadaKancelarija za mlade opštine BečejOpština Bečej


Kanada: Kovid-19 pronađen među jelenima\nTanjug 2. decembra 2021. 13:38\nKVEBEK – SARS-CoV-2 pronađen je kod tri jelena nakon što su uzorci uzeti između 6. i 8. novembra u Kvebeku, navodi se u današnjem saopštenju kanadskog ministarstva zaduženog za životnu sredinu i klimatske promene.\nŽivotinje izgledaju zdravo i ne pokazuju znake zaraze, dodaje se u saopštenju.\nKako prenosi CBC, to su jedini uzorci u kojima je otkriven virus, od 156 do sada analiziranih uzoraka iz Kvebeka.\nStručnjak za zdravlje divljih životinja Ketrin Sus rekla je da to ministarstvo očekuje da će primiti do 2.700 uzoraka od drugih jelena u Kanadi.\n„Naš cilj pokretanja ovog nadzora nad SARS-CoV-2 širom Kanade bio je da vidimo da li se virus širi sa ljudi na divlje životinje i ako se širi, kakvi su uticaji na populacije divljih životinja“, rekla je Sus i izrazila zabrinutost oko toga da li bi divlje životinje mogle da postanu rezervoari za virus.\nOvo je prvi put da je korona virus pronađen kod divljih životinja u Kanadi, iako je globalno već zarazio različite vrste, uključujući mačke, pse, kao i životinje u zoološkim vrtovima, poput tigrova, gorila, puma i vidri, navodi CBC.\nVirus je već otkriven kod jelena u Sjedinjenim Američkim Državama, a značaj otkrivanja korona virusa kod jelena jeste da se ukaže na to kako se virus ponaša, kao i šta će se dalje dešavati.\nKako se navodi, više zabrinjava činjenica da bi virus mogao da nastavi da se širi na druge jelene i druge vrste, postajući mogući izvor infekcije za ljude i izvor više sojeva virusa.\nTakođe, još uvek nije jasno kako se virus uopšte proširio na jelene u Kanadi, iako će stručnjaci to proučavati na dalje.


Prvi “Bizzare Groove” u Depo Magacinu ove subote ~ Mreza Kreativnih Ljudi\n10.9.15 desavanja, muzika, zabava No comments\nBeogradski Depo Magacin ove subote, 12. septembra, biće domaćin jednom od najatraktivnijih događaja ove sezone – u pitanju je prva epizoda serijala “Bizzare Groove”, nastala u saradnji Bizzare Bazzare-a i etikete Waxx Traxx. Ovaj događaj će tokom više od 10 sati trajanja objediniti najrazličitije forme umetničkog stvaralaštva, kao što su slikanje, vajanje, modelovanje, fotografija, tetovaže, performansi i sve to naravno začinjeno odličnom muzikom.\n“Bizzare Groove” nastao je kao konceptualni multidisciplinarni događaj u saradnji mladih umetnika, sa idejom da spoji različite oblasti stvaralaštva. Vrata Depoa za sve posetioce otvaraju se već od 20h, kada startuje “Bizzare Bazzare”, sajam umetnosti i tvorevina. Od 22h počinje muzički program, a back2back set pripremili su Mancha i Mark Panic. Njih će od 00.30 za DJ pultom zameniti Boža Podunavac i Mirko Lazarević, a stage još jednim b2b setom zatvaraju Neutron i Shlitz. Organizatori su najavili i afterparty čija će lokacija uskoro biti otkrivena.


Pojačana seizmička aktivnost u regionu: Da li Srbija ima razloga da strahuje od zemljotresa? | Vestinet.rs\nPočetna POGLEDI\tPojačana seizmička aktivnost u regionu: Da li Srbija ima razloga da strahuje od zemljotresa?\nU regionu je pojačana seizmička aktivnost, ali građani Srbije ne treba da strahuju, pošto se ne očekuju veliki zemljotresi, poput onih koji su prethodnih dana pogodili Tursku i Albaniju, izjavio je danas Branko Dragičević, zamenik direktora Republičkog seizmološkog zavoda Srbije.\nOn je rekao da se u Srbiji ništa značajnije neće događati po pitanju zemljotresa, ako se poredi sa dosadašnjom geološkom istorijom. Napomenuo je da se ne mogu uvek predvideti zemljotresi, ali da se svakako u Srbiji u budućnosti ne očekuju zemljotresi veće magnitude od šest jedinica Rihterove skale.\n„Razlog za strah će u budućnosti imati samo oni koji žive u seizmički neobezbeđenim objektima, a to su objekti koji su građeni pre donošenja određenih propisa koji garantuju stabilnost objekata, zatim — loše održavani objekti, kao i oni koji su građeni mimo propisa“, izjavio je Dragičević za Tanjug.\n„Na prostorima Turske i Albanije očekuje se smirivanje tla koje će trajati nekoliko meseci, možda i nekoliko godina. Zemljotres u Turskoj se dogodio na istom mestu gde i zemljotres 1999. godine (7,4 po Rihteru), kada je u okolnim gradovima i Istanbulu poginulo oko 18.000 ljudi. Tada je potpuno uništeno oko 50.000 kuća, a nekoliko stotina hiljada ljudi ostalo je bez krova nad glavom“, naveo je on.\nDragičević kaže da su nakon toga nastale studije koje su predviđale da će se do 2030. godine dogoditi dosta jak zemljotres magnutude 8,5 jedinica Rihterove skale i da ovaj koji se sada desio (početkom avgusta, magnitude 6,5 po Rihteru) nije taj veliki očekivani zemljotres.\n„Da bi se smanjile posledice zemljotresa potrebno je poraditi na jačanju svesti o prisustvu seizmičke opasnosti, a to mi kao društvo često zaboravljamo. Potrebno je raditi na pripremljenosti i jačati organizacije koje se bave procenom rizika i koje reaguju u vanrednim situacijama“, ističe Dragičević.\nDragičević dodaje da je seizmička aktivnost tla stalna i da se na nju ne može uticati, ali da se može uticati na posledice.\nNapominje da se ne može predvideti tačan datum zemljotresa, već samo prostor i vremenski okvir, kao i da se može poraditi na preventivi, odnosno da se mogu zaštiti postojeći objekti i da se može obezbediti da se novi grade u skladu sa propisima koji garantuju njihovu stabilnost.\nOn je podsetio da je u Srbiji bilo jakih zemljotresa, kao na primer 2010. godine u Kraljevu (5,4 po Rihteru), zatim 1998. godine u Mionici (5,6 po Rihteru)…\n„Živimo u iluziji da je tlo nepokretno. Nalazimo se, u stvari, na mega pločama, koje su u međusobnoj interakciji i koje se približavaju i podvlače jedna ispod druge. Na tim kontaktima stvara se seizmička energija i, kada ne može otpornost stena da istrpi, generišu se seizmički talasi. Tako smo, u poslednjih 15 dana, imali seizmičku aktivnost izraženu na teritoriji BiH i Albanije, a zatim i pre neki dan u Turskoj“, rekao je on.\n„Tako da se na svakih 30 sekundi negde dogodi zemljotres. Očekivanja su da će se, po statistici, u jednoj godini dogoditi dva razorna zemljotresa, čije magnitude bi bile od osam do devet jedinica Rihterove skale. Zatim, da će biti oko 20 katastrofalnih zemljotresa i da će biti nekoliko desetina i stotina zemljotresa kakav je bio, na primer, ovaj u Albaniji“, rekao je on.


Koliko će nas koštati "besplatne" kartice?\nUlična akcija Koliko će nas koštati „besplatne“ kartice? izazvala je veliko interesovanje Nišlija čiji će grad za dve nedelje biti opasan sa četiri naplatne rampe od kojih je najbliža tek tri kilometra udaljena od centra što će, nesumnjivo, dovoditi do čestih saobraćajnih kolapsa.\nOva odluka doneta je bez uvažavanja primedbi sa javne rasprave, a nakon reakcije Nacionalne koalicije za decentralizaciju u javnosti da će Nišlije morati da plaćaju prelaz iz jednog u drugi deo grada, gradsko rukovodstvo najavilo je podelu kartica Nišlijama za besplatan prelaz pomenutih naplatnih rampi.\nPomenute odluke su direktan rezultat neuključivanja građana i stručne javnosti u proces odlučivanja, gde kao posledicu očekujemo bitno i nepopravljivo pogoršanje funkcionisanja gradskog i prigradskog saobraćaja.\nSmatramo da ovakav način odlučivanja o bitnim elementima koji utiču na svakodnevni život, predstavlja podsmevanje građanima i građankama, ne samo Niša, već i okolnih mesta. Zato je bitno sprečiti dodatnu štetu sa novim, nepromišljenim potezom uvođenja „besplatnih“ kartica, bez prethodnog konsultovanja sa građanima i građankama.\nI dalje se pitamo:\nKo je i kada pitao građane i građanke Niša, posebno okolnih sela, da li želimo da nas ovako „opkole“ rampama?\nKoja su druga rešenja bila u opticaju i zašto su odabrane lokacije koje će u velikoj meri negativno uticati na gradski i prigradski saobraćaj?\nDa li predstavnici Grada Niša moraju da se slože sa svakim „predlogom“ Beograda?\nKo je, kada i kojom odlukom odobrio koliko će naš budžet da koštaju „besplatne“ kartice za Nišlije?\nKakve su garancije vlasti da će uspeti da organizuju štampanje i distribuciju potrebnog broja kartica do 1. novembra, kada nove naplatne stanice počinju sa radom?\nUlična akcija Koliko će nas koštati „besplatne“ kartice? realizovana je u okviru projekta ,,Građani imaju moć’’ čiji je cilj jačanje poverenja između građana i institucija kroz veću odgovornost izabranih lica i bolje uključivanje javnosti i građana u proces donošenja odluka i kreiranje javnih politika.\nAutor: Marija Marinković\n← Izbori – od A do Š\nNKD na sastanku povodom početka… →


Kvartalna dobit BMW-a u padu | Ekonomist\nNeto dobit grupe smanjila se za 74,2 posto na godišnjem nivou, na 588 miliona eura, navodi se u saopštenju.\nBrisel tvrdi da je BMW u dogovoru s Daimlerom i Volkswagenom nastojao da zaobiđe tržište u segmentu tehnologija kontrole emisija štetnih plinova, što vjerovatno znači da će kompaniji odrezati značajnu novčanu kaznu, upozoravaju iz njemačkog automobilskog diva.\nVeć nakon objave pojedinosti o evropskoj istrazi u travnju BMW je upozorio ulagače da će morati da rezerviše najmanje milijardu eura za pokrivanje troškova kazne.\nU kompaniji pritom napominju da evropski regulator zapravo nastoji “da izjednači dopuštenu koordinaciju stajališta industrije o regulatornom okviru s nezakonitim sporazumom o kartelskom udruživanju”.\n– Ako bude potrebno, BMW će svim raspoloživim pravnim sredstvima osporiti tvrdnje Evropske komisije – dodaju.


NATO jača svoju misiju u Iraku – želi dogovor za Avganistan | Restart Magazin\n24/10/2020 24/10/2020 Urednik\tAvganistan, Irak, Nato\nSaveznici SAD prihvatili su da ojačaju NATO misiju u Iraku i upozorili su Vašington protiv jednostranog povlačenja svojih trupa iz te zemlje i Avganistana, za vreme virtuelnog sastanka ministara odbrane Alijanse u Briselu.\n„Bezbednosna situacija u Iraku je zabrinjavajuća ali NATO je spreman da ojača i proširi svoju misiju za obuku iračkih snaga”, rekao je generalni sekretar NATO Jens Stoltenberg.\nNATO ima trenutno 500 ljudi u Iraku u okviru svoje misije i spreman je da poveća taj broj i proširi njihova ovlašćenja zajedno sa iračkim vlastima i međunarodnom koalicijom protiv Islamske države, dodao je Stoltenberg.\nRekao je da sada ne može da precizira njihov broj i dodao da će planovi biti pokrenuti i o tome će se raspravljati na sledećem sastanku ministara odbrane u februaru 2021.\nPosle ubistva iranskog generala Kasema Solejmanija u američkom vazdušnom udaru početkom januara u Bagdadu, antiameričko raspoloženje u Iraku primoralo je Vašington da prekine operacije međunarodne koalicije i da smanji svoje prisustvo u toj zemlji, prenosi Beta.\nAmerikanci su tražili da prebace na NATO neke aktivnosti obuke iračkih trupa koje koalicija obavlja.\nZbog pandemije Alijansa je bila primorana da smanji broj svog ljudstva početkom godine ali misija je ponovo u punom kapacitetu, rekao je Stoltenberg.\nAmerikanci će ostati prisutni da se bore protiv Islmske države.\nMinistri su takođe razgovarali o misiji u Avganistanu koja ima 12.000 ljudi. Alijansi stvara ozbiljne probleme namera Amerikanaca da izađu iz te zemlje posle zaključenja sporazuma sa talibanima kao i nastavak nasilja u Avganistanu.\n„Dilema će se pojaviti narednih meseci. Ili ćemo napustiti Avganistan sa rizikom da vidimo da sve što smo postigli nestane i zemlja postane utočište za teroriste ili ćemo ostati, ali to će biti trajno angažovanje sa rizikom sukoba sa talibanima”, rekao je Stoltenberg.\nRekao je da o tome treba da razgovaraju i da će naredni meseci biti odlučujući.\n← Si Djinping povodom 70. godišnjice primirja u Korejskom ratu pozvao na očuvanje svetskog mira\nPočelo glasanje na parlamentarnim izborima u Egiptu →


Staza od Beograda do Novog Sada - 381 vesti\nBy RedakcijaPosted on October 3, 2019 October 3, 2019\nIzgradnja biciklističke staze Novi Sad – Beograd duž državnog puta 100 trebalo bi da počne naredne godine.\nKako je naveo, ovo je najveći projekat u oblasti izrade projektno-tehničke dokumentacije za izgradnju bicklističke infrastrukture koji Sekretarijat za privredu i turizam radi zajedno sa Ministarstvom trgovine, turizma i telekomunikacija, navodi “Dnevnik“.\n“Čekamo da republička skupština usvoji budžet, ali mi idemo u korak s tim kao Pokrajina. Urađeno je 90 odsto projektno-tehničke dokumentacije zajedno sa Zavodom za urbanizam Vojvodine, radi se i plan područja posebne namene, tako da ćemo biti spremni kada Republika krene u gradnju”, kaže Ivan Đoković.\nTag: Beograd bicikl biciklisti biciklistička staza Novi Sad turizam vožnja bicikla\nNext post: Korisno za paušalce i preduzetnike


Zakoni po hitnoj proceduri(Danas, 25.07.2014)\nO ljudskim pravima i osnovnim slobodama(2)\nUstav definiše podelu vlasti na zakonodavnu, sudsku i izvršnu, a ne treba zanemariti ni nezavisne institucije, koje se s pravom svrstavaju u četvrtu granu vlasti, uz napomenu da Ustav za sada poznaje samo instituciju zaštitnika građana, dok su ostale definisane zakonima.\nUjedno sa načelom podele vlasti, definiše se i pravo javnosti da učestvuje u donošenju odluka i time se ceo proces upravljanja državom spušta i do građana. Tako ćemo na ovom mestu pojasniti zakonodavni proces i hitnu proceduru pri donošenju zakona.\nOd svog konstituisanja u aprilu, za nepuna četiri meseca, Narodna skupština Republike Srbije donela je 41 zakon i svi su doneti po hitnoj proceduri. Jednostavnije, zakoni su usvajani bez održavanja adekvatne i pravovremene javne rasprave pre upućivanja Narodnoj skupštini, a vidljivo je i odsustvo usvajanja amandmana koji se podnose u zakonodavnom telu, bez obzira na osnovanost argumenata. Ovakvom praksom ozbiljno se urušava načelo građanske demokratije proklamovano Ustavom Srbije, kao i čitav niz propisa koji regulišu rad Narodne skupštine. Poslovnik skupštine navodi da se po hitnom postupku može doneti zakon kojim se uređuju pitanja i odnosi nastali usled okolnosti koje nisu mogle da se predvide, a nedonošenje zakona po hitnom postupku moglo bi da prouzrokuje štetne posledice po život i zdravlje ljudi, bezbednost zemlje i rad organa i organizacija, kao i rad na ispunjenju međunarodnih obaveza u usklađivanju propisa s propisima evropske unije.\nNa listi zakona donetih prema hitnom postupku nalaze se i procesni zakoni, među kojima i Zakon o parničnom postupku, koji sadrži odredbu identičnu onoj koju je Ustavni sud 2013.godine proglasio neustavnom. Tu su i zakoni koji uređuju ekonomske odnose sa određenimi državama, naročito u oblasti odbrane, što može nekako i da se provuče kao hitno. Tako je u ovom periodu uređen odnos u oblasti odbrane sa Italijom, Azejberdžanom, Rusijom, Moldavijom i Poljskom.\nPostoji opasnost od zloupotrebe hitnog postupka,da bi se izbegla javna rasprava o pojedinim zakonima i zakonskim rešenjima, kao i opasnost od ugrožavanja dostignutog nivoa ljudskih prava. Odgovore treba tražiti kroz dijalog sa nadležnim organima o zakonodavnom procesu. Pitanja o otvorenosti treba upućivati kako Narodnoj skupštini, tako i Vladi Srbije, kako bi se ova praksa prekinula i kako vi se propisi pripremali i usvajali u primerenom vremenu.\nGrađani imaju pravo da znaju kako će pojedini propisi uticati na njihov život, a izmene zakona poput zakona o poreskom sistemu i poreskoj administraciji, zakona o vanparničnom i zakona o parničnom postupku, koje smo dobili u hitnoj proceduri, zasigurno utiču na život velikog broja građana.


Prognoza - Srpskainfo\nTemperatura u blagom padu: U Srpskoj i NAREDNIH DANA KIŠOVITO\nSutra ujutru u Srpskoj će biti oblačno, sa kišom ili pljuskovima uglavnom u južnim i istočnim predjelima.\nPovoljni uslovi za radove u polju: Može se brati kukuruz, voće i povrće\nAgrometeorološke prilike djelimično će pogodovati poljoprivrednim radovima na otvorenom, navodi se u sedmičnom agrometeorološkom biltenu Republičkog hidrometeorološkog zavoda.\nIz Republičkog hidrometeorološkog zavoda Republike Srpske najavili su da se u naredna četiri dana očekuje kišno vrijeme i obilne padavine, dijelom na zapadu, jugozapadu, centralnim predjelima, i ekstremno 4. i 5. novembra na jugu (najviše u zapadnoj, visokoj istočnoj i niskoj Hercegovini).\nUJUTRO VEDRO I HLADNO Sutra sunčano, temperatura do 19 stepeni\nU Republici Srpskoj i Federaciji BiH sutra će biti sunčano vrijeme uz malu oblačnost i temperaturu vazduha od 10 do 15, na jugu do 19 stepeni Celzijusovih.\n"Pik je tačka poslije koje SLIJEDI PAD" Optimistična korona prognoza profesora Kočovića\nProfesor informatike Petar Kočović prognozirao je uz pomoć svog matematičkog modela da će mogući broj novozaraženih na dnevnom nivou u ovom talasu epidemije korona virusa biti viši od 7.400!\nU Republici Srpskoj i Federaciji BiH (FBiH) sutra će biti pretežno oblačno, a krajem dana očekuju se lokalni pljuskovi i grmljavina.\nI dalje toplo vrijeme: Najviša temperatura do 33 stepena Celzijusova\nU Republici Srpskoj i Federaciji BiH (FBiH) sutra će preovladavati sunčano vrijeme uz temperaturu vazduha do 33 stepena Celzijusova.\nIznad prosjeka za ovo doba godine: Meteorolozi narednih dana najavljuju toplo vrijeme\nToplo vrijeme sa temperaturom vazduha iznad prosjeka za ovo doba godine meteorolozi najavljuju za naredne dane u Republici Srpskoj i Federaciji BiH (FBiH).\nNeka vam kišobran bude pri ruci: Danas sunčano i ugodno vrijeme, uz moguće pljuskove\nU Republici Srpskoj i Federaciji BiH (FBiH) danas će biti promjenljivo oblačno, u pojedinim predjelima sunčano i ugodno vrijeme, a na krajnjem jugu i jugoistoku moguć je pljusak i grmljavina.\nRed sunca, red oblaka: Danas nas očekuje toplo vrijeme\nU Republici Srpskoj i Federaciji BiH (FbiH) danas će biti sunčano i veoma toplo vrijeme, a dnevna temperatura vazduha ponegdje će dostizati 36 stepeni Celzijusovih.\nRepubliku Srpsku i Federaciju BiH sutra očekuje veoma vruće i sparno vrijeme sa dnevnom temperaturom vazduha do 40 stepeni Celzijusovih.\nNova opasnost za Njemačku: Meteorolozi predviđaju OBILNE PADAVIINE u poplavljenim dijelovima\nNacionalna meteorološka služba Njemačke prognozirala je danas da bi u regionima pogođenim razornim poplavama ovog vikenda moglo ponovo da bude obilnih padavina.\nPadavine ispod prosjeka: U julu nas očekuju dva toplotna talasa, temperatura i do 42 stepena\nJul će u Srpskoj biti dosta stabilan, sa četiri prodora svježijeg vazduha sa zapada, koji će dati pljuskovite i sporadične padavine, tako da se suša može nastaviti u pojedinim predjelima, izraženije na sjeveru i jugu.\nMurinjo: Ubiće me ako ne kažem da će Italija proći Belgiju\nTrener Rome Žoze Murinjo je još jendom privukao pažnju svojim izjavama.\nNoćas se OČEKUJU PLJUSKOVI, jutro svježije: Za vikend malo niža temperatura\nU Republici Srpskoj tokom vikenda biće sunčano, uz malu dnevnu oblačnost, a najviša temperatura vazduha biće malo niža nego prethodnih dana - od 25 do 31, a na jugu i sjeveru do 34 stepena Celzijusova, podaci su Republičkog hidrometeorološkog zavoda.\nI narednih dana vruće: Povremeno mogući kratkotrajni pljuskovi\nU Republici Srpskoj za vikend će biti sunčano vrijeme uz malu dnevnu oblačnost i lokalne pljuskove u subotu tokom noći, te temperaturom do 33 stepena Celzijusova.


Tanjug 29. aprila 2021. 08:24\nBRISEL – Premijer privremenih institucija u Prištini Aljbin Kurti saopštio je nakon razgovora sa izaslanikom EU za dijalog Beograda i Prištine Miroslavom Lajčakom da je od datuma nastavka dijaloga bitnija njegova priprema i princip zatvaranja nerešenih pitanja, a ne otvaranje novih.\n„Konstruktivni razgovori sa izaslanikom EU Miroslavom Lajčakom. Potvrdio sam da dijalog mora da bude principijelan i dobro pripremljen. Mora da prihvati realnost i istinu, ravnopravnost i da se bavi nerešenim, a ne da otvara nova pitanja“, napisao je Kurti na Tviteru nakon jučerašnjeg razgovora sa Lajčakom.\nPrethodno je Lajčak na toj društvenoj mreži naveo da je poseta Kurtija Briselu dala značajnu priliku za nastavak razgovora o detaljima dijaloga i očekivanjima kada je u pitanju evropski put Prištine.\nKurti danas nastavlja dvodnevnoj poseti Briselu, gde treba da se sastane sa predsednicom Evropske komisije Ursulom fon der Lajen i šefom diplomatije EU Žosepom Boreljom, a planirano je i njegovo obraćanje poslanicima Spoljnopolitičkog odbora EP.


Pri kraju geološka istraživanja za tunel ispod Kadinjače ,početak gradnje 2020. – ZoomUe\nBAJINA BAŠTA – Geološka istraživanja koja prethode izgradnji tunela ispod prevoja Kadinjača su pri kraju, a po rečima Ivana Markovića, koordinatora ovog projekta ispred opštine Bajina Bašta, očekuje se da će biti završena do kraja ovog meseca.\n„U toku je i priprema dokumentacije za izradu idejnog projekta tunela, a tenderskom dokumentacijom je definisano da projekat mora biti završen do juna, kada bi trebalo da bude završen i plan detaljne regulacije“, kaže Marković, a prenose lokalni mediji.\nOn dodaje da se nada da će 2020. godine krenuti i izgradnja ovog tunela.\n„U toku ove godine predajemo revizionoj komisiji idejni projekat sa geološkim istraživanjima, a nakon toga ćemo utvrditi javni interes na osnovu ovog projekta i plana detaljne regulacije i pokrenuti postupak eksproprijacije“, kaže Marković.\nOčekuje se da će to do polovine 2019. godine biti gotovo i da će tada biti definisana trasa sa rešenim imovinskim odnosima, te da će se ući u pregovore sa potencijalnim investitorima.\nTags: geoloska istrazivanjatunel kadinjaca\nPočela realizacija projekta za unapređenje sistema zaštite od požara\nUređenje groblja u Priboju\nNext story Takovu Kup OFSGM (VIDEO)\nPrevious story Malinari ponovo traže smenu resornog ministra


ZLATNI SRPSKI VAZDUHOPLOVNI MODELARI - Sportski portal Srbije\nPročitano 3080 puta\nEkipa u sastavu: Radoje Blagojević iz Aero kluba „Vojka“, Svetozar i Bojan Gostojić iz Aero kluba „Zrenjanin“, Andrija Pešić iz Aero kluba „Trstenik“, Slavko Savić iz Aero kluba „Nova Pazova“, Živa Kovački iz Aero kluba „Zrenjanin“, Stevan Janović iz Aero kluba „Sombor“ i Branko Bijelić iz Aero kluba „Ving“ iz Beograda, vratila se sa Evropskog prvenstva iz Senteša u Mađarskoj sa čak četiri odličja. Zlatna medalja ekipno u klasi F1B, srebrna medalja pojedinačno za Svetozara Gostojića u istoj klasi, srebrna medalja ekipno u klasi F1C i zbirni rezultat sve tri klase F1A,B,C – 1. mesto za Srbiju, to je zbir dostignuća ovih sportista sa najvećeg evropskog takmičenja.\nIako Evropsko prvenstvo predstavlja praktično tri zasebna takmičenja u jednom, jer za svaku kategoriju se organizuje evropsko prvenstvo, reprezezentativci Srbije su kroz sva tri takmičenja nastupali timski i kao podrška jedni drugima, što je rezultiralo prvim mestom u ukupnom poretku. U klasi F1A nastupilo je ukupno 25 reprezentacija i 76 takmičara, a Srbiju su predstavljali Slavko Savić iz AK „Nova Pazova“, Andrija Pešić iz AK „Trstenik“ i Radoje Blagojević iz AK „Vojka“. Ekipno su zauzeli 12. mesto, a pojedinačno je najbolje plasiran bio Slavko Savić na 26.poziciji. Iako bez medalje, ovaj deo reprezentacije je bio od izuzetnog značaja za druge dve srpske ekipe, kao neophodna podrška i pomoć za vreme takmičenja oko modela. Pobednik je bio Per Findal iz Švedske, a njegova reprezentacija je zauzela prvo mesto ekipno. U klasi F1B naši takmičari: Radoje Blagojević, Bojan i Svetozar Gostojić su pokazali apsolutnu dominaciju u odnosu na ostalih 26 reprezentacija i 75 takmičara, osvojivši prvo mesto ekipno i pojedinačno drugo mesto Svetozar Gostojić, Radoje Blagojević 12.mesto i Bojan Gostojić 21.mesto. Pojedinačno u F1B je najbolji bio Albert Bulatov iz Rusije. I reprezentativci u klasi F1C: Stevan Janović, Živa Kovački i Branko Bijelić doneli su Srbiji medalju, osvojivši drugo mesto ekipno od 20 reprezentacija i 44 takmičara, a pojedinačno im je za nekoliko bodova izmakla medalja, pa je Živa Kovački osvojio četvrto mesto, a Branko Bijelić peto mesto. Ekipno u F1C su pobedili takmičari iz Ukrajine sa samo šest bodova prednosti u odnosu na Srbiju.\nOvogodišnje najveće takmičenje za modelare održano je u Mađarskoj od 23. do 28.jula, u organizaciji Međunarodne vazduhoplovne federacije i mađarskog vazduhoplovnog saveza. Do kraja godine srpske modelare očekuju domaća takmičenja, kao i međunarodna u okviru svetskog kupa. Sledeće godine u oktobru mesecu na redu je Svetsko prvenstvo u Kaliforniji (SAD), kada će srpski modelari imati priliku da brane titulu svetskog prvaka u klasi F1B, a i prema upravo postignutim odličnim rezultatima, da ponove ovaj evropski uspeh i na svetskom nivou.


Dijana Tomanić - Institut za evropske poslove Institut za evropske poslove\nProblem „pravno nevidljivih lica“ (Romi)\nČinjenica rođenja i određivanja imena, kao osnova ličnog identite, trebala bi da bude nesporno priznata svakom novorođenčetu na teritoriji Republike Srbije. Ovi „pravno nevidljivi ljudi“ nemaju lične karte, zdravstvene knjižice, radne knjižice, vozačke dozvole, pasoše, niti druga identifikaciona dokumenta. Oni nisu priznati u Srbiji kao subjekti prava, kao pojedinci kojima je priznato svojstvo ljudskih bića za koje se vezuje, uživanje drugih prava i sloboda. Iako se radi o pravu na priznavanje pravnog subjektiviteta, koja je zajamčena Ustavom Srbije, kao i najvažnijim međunarodnim dokumentima o ljudskim pravima, Srbija još nije adekvatno odgovorila ostvarivanju i zaštiti ovog prava.\nPosmatrajući ove činjenice, da se procjenjuje da od par desetina hiljada, do par stotina hiljada ljudi je u ovom statusu, od kojih su najbrojniji Romi, može se zaključiti da izvor svih navedenih problema Roma počinje od same činjenice da su u jednoj zemlji oni „pravno nevidljivi“, pa tako i njihovi problemi.\nPostoji više neposrednih i posrednih razloga zašto je otežan postupak priznavanja pravnog identiteta svim građanima Republike Srbije, a među kojima su najugroženiji Romi. Jedan od najveći problem zbog kojih „pravno nevidljivim licima“ ne može biti priznat građanski status je loša uprava i i normativne prepreke.\nNadležni organi u prvostepenom i drugostepenom upravnom postupku zahtjeve i žalbe građana koji su više godina bili nerješivi, rešavaju tek kada ombudsman pokrene postupak, kao i to što takvi postupci traju dugi niz godina. Potom, veliki problem je nedostatak u propisima, kao što je npr. slučaj sa Zakonom o matičnim knjigama, gdje ako su majka ili oba roditelja „pravno nevidljivi“, nije moguće upisati dijete u knjigu rođenih bez obzira da li je rođeno u zdravstvenoj ustanovi ili na nekom drugom mjestu.\nTakodje, mediji kao jedno od sredstava kojim se ostvaruje svijest kod ljudi mnogo mogu da učine kako u obavještavanju samih „pravno nevidljivih lica“, tako i podizanju svijesti kod svih lica koji žive u Srbiji o tome da niko nije manje vrijedan i da svi moraju da imaju jednaka prava. Samo tim može da se utiče na samu vlast da mnogo više ulaže u razvoj zakonodavstva i samu primjenu u ovom problemu.


Članice Kongresa iz Demokratske stranke, Ilhan Omar i Rašida Tlaib\nOmar je ocenila da je izraelska odluka o zabrani ulaska "napad na demokratske principe i zastrašujuća reakcija na posetu vladinih zvaničnika iz savezničke zemlje".\n"Izrael bi pokazao veliku slabost kada bi dozvolio posetu Omar i Tlaib. One su sramne", tvitovao je Tramp koji je prethodnih meseci često kritikovao dve članice Predstavničkog doma, i njihove koleginice iz manjinskih zajednica Aleksandriju Okasio-Kortez i Ajanu Presli.\n"Nema zemlje u svetu koja poštuje SAD i Kongres više od Izraela. Međutim, plan posete je pokazao da je jedina namera članica Kongresa bila da nanesu štetu Izraelu", naveo je Netanjahu u saopštenju.\n"To će samo naneti štetu američko-izraelskim odnosima i podršci izraelu u Americi. Ni jedno demokratsko društvo ne bi trebalo da se plaši otvorene debate. Mnoge pristalice Izraela biće razočarane ovom odlukom, koja bi trebalo da bude promenjena", naveo je Šumer u saopštenju.\n"Odluka da se zabrani ulazak članicama Kongresa Tlaib i Omar je znak slabosti i ispod je dostojanstva velike države Izrael", naglasila je Pelosi.\nOglasio se i uticajni pro-izraelski lobi u Americi AJPEK, koji je ocenio da će odluka izraelski vlasti sprečiti prikupljanje činjenica i da bi, iako se ne slažu sa stavovima Omar i Tlaib, svakom članu Kongresa trebalo dozvoliti da poseti "demokratskog saveznika Izrael".


Svetski Dan porodice: Mame kreću u Skupštinu da se izbore za svoja prava – Udruženje RODITELJ\nby Roditelj 14/05/2014 013\nMame su organizovane u okviru kampanje P(B)ravo za mame koja se zalaže za isplatu plata porodiljama bez kašnjenja, za rasterećenje privrede suvišnih finansijskih i administrativnih troškova i za direktno preuzimanje odgovornosti za porodilje od strane države.\nCilj kampanje P(B)ravo za mame je promena člana 13. Zakona o finansijskoj podršci porodici, kojom bi se omogućilo da porodiljske nadoknade zaposlenim mamama tokom porodiljskog odsustva budu isplaćivane iz budžeta Republike Srbije direktno na račun, a ne preko firme.\n“Razgovore sa poslanicima počinjemo simbolično na Svetski dan porodice, koji se obeležava 15. maja širom sveta. Ovaj datum je ustanovljen da bi se podigla svest o pitanjima porodice, a u Srbiji se na žalost država samo deklarativno zalaže za njen bolji položaj. Smatramo da mame baš danas treba da počnu razgovore sa poslanicima, kao predstavnicima koje su građani izabrali i koji imaju moć da promene loše zakonsko rešenje,” rekla je Ana Babović, izvršna direktorka „Srbije u pokretu“, jedne od tri organizacije koje su pokrenule kampanju.\n“Zaposlenim mamama u Srbiji često plata kasni po nekoliko meseci. Zakonsko rešenje po kojem su firme dužne da porodiljama isplate platu, a onda čekaju da država njima refundira novac, u praksi se pokazalo kao loše, jer cenu nepoštovanja zakona od strane poslodavaca na kraju plaćaju mame i njihove porodice i to u momentu kada im se troškovi zbog prinove višestruko uvećavaju,“ izjavila je Bojana Selaković iz Udruženja Roditelj.\nZbog toga su tri udruženja „Srbija u pokretu,“ „Roditelj“ i „Centar za mame,“ početkom marta započela kampanju kojom su organizovale mame širom Srbije sa ciljem da pokrenu promenu zakona i omoguće majkama da redovno primaju svoj novac. Za promenu Zakona potrebna je samo volja poslanika, jer novo zakonsko rešenje ne bi iziskivalo dodatni novac iz budžeta, a država je do sada pokazala da tamo gde je direktno odgovorna za određena novčana izdvajanja, nema većih kašnjenja.\nNa Dan porodice želimo da apelujemo na poslanike, kao naše predstavnike u najvišem zakonodavnom telu u Srbiji da glasaju za promenu Zakona i omoguće zaposlenim mamama i njihovim porodicama u Srbiji da u mesecima posle porođaja redovno primaju svoju platu.\n“Iako se država deklarativno zalaže za borbu protiv bele kuge i zaštitu porodice, u praksi, njeni potezi pokazuju da im porodica nije važna. U kratkom vremenskom roku doneto je nekoliko odluka koje su direktno na štetu majki i čitavih njihovih porodica, kao što su nezakonite naplate solidarnog poreza trudnicama i porodiljama i drastično smanjenje jednokratne pomoći najugroženijim porodiljama u Beogradu,“ dodala je Jovana Ružičić, direktorka Centra za mame.


Poketino veruje, Totenhem može među 16 najboljih - Sportske.net\nPoketino veruje, Totenhem može među 16 najboljih\nSparsima za tako nešto treba trijumf protiv prvaka Španije.\nInteristi: "Ma, Barsa je poštena, idemo dalje", ali iz Španije stižu onespokojavajuće vesti!Interisti: "Ma, Barsa je poštena, idemo dalje", ali iz Španije stižu onespokojavajuće vesti!LŠ: Nejmar bacio Liverpul u ogromne probleme, "Pevci" se i dalje nadaju!LŠ: Nejmar bacio Liverpul u ogromne probleme, "Pevci" se i dalje nadaju!Barsa ponovo ruši dugu tradiciju, moderan fudbal došao po svoje!\nTrener Totenhema Maurisio Poketino rekao je da veruje da njegova ekipa može da pobedi Barselonu u poslednjoj utakmici grupne faze Lige šampiona.\nPosle dva poraza na početku takmičenja, Totenhem je vezao dve pobede, od kojih jednu sinoć, golom Kristijana Eriksena, protiv Intera.\nLondonski klub zauzima drugo mesto na tabeli sa sedam bodova, koliko ima i trećeplasirani Inter. Barselona je prva sa 13 bodova, a PSV ima jedan bod.\nZa prolaz u osminu finala Totenhemu je potrebna pobeda nad Barselonom u Španiji, ali i da se poklopi rezultat iz druge utakmice u grupi.\n"U fudbalu je sve moguće. Poštujemo Barselonu, to je jedna od najboljih evropskih ekipa. Biće teško, ali moramo da verujemo da možemo da pobedimo. Moramo da prikažemo najbolju igru, da budemo sveži i da nas zaobidju povrede", rekao je Poketino, preneli su britanski mediji.\nOn je rekao i da očekuje da će Barselona biti u najjačem sastavu, uprkos tome što se već plasirala u osminu finala.\n"Ne znam kako će se oni pripremiti za utakmicu, mi moramo da se spremimo najbolje što možemo. Niko ti neće ništa pokloniti u Ligi šampiona, biće takmičarska utakmica", dodao je Poketino.\nUtakmice poslednjeg kola grupne faze Lige šampiona igraju se 11. i 12. decembra.


U Čačku otvoren Naučni klub - Ozonpress :: internet portal\nTag: Čačak, klub, naučni, otvoren\nU Čačku je danas u Regionalnom centru za stručno usavršavanje nastavnika otvoren Naučni klub. Naučni klub je koncept koji je razvijen u Centru za promociju nauke a do kraja juna biće otvoreni u 12 gradova u Srbiji. Kako je saopšteno na konferenciji za novinare, cilj je decentralizacija nauke, sticanje šireg znanja nego što je to slučaj u školama, povezivanje teorije i prakse, ali i prepoznavanje talentovane dece.\nDirektor Centra za promociju nauke Nemanja Đorđević kaže da se Naučni klubovi otvaraju u saradnji sa lokalnim samoupravama, i u njemu će se sticati šire znanje u svim naučnim oblastima, od društvenih do prirodnih nauka.\n– Ideja je da sve one ideje koje realizuje Centar na promociji nauke decentralizujemo po raznim gradovima, uz posebnu pažnju da oslušnemo šta to gradovi žele, vole i kako se odnose prema obrazovanju i nauci. Očekujemo da će ovo biti mesto gde će deca doći zato što ne moraju, i zato što imaju da postavljaju pitanja. U saradnji sa lokalnim samoupravama biće otvoreno 12 klubova. Trudili smo se da pokrijemo sve naučne oblasti od društvenih do prirodnih. U školi ne možete na vreme da saznate šta je to astronomija ili antropologija, i te teme će biti otvorene u Naučnom klubu, rekao je Đorđević.\nDirektorka Centra za stručno usavršavanje zaposlenih u obrazovanju Gorica Stanojević, kaže da će sve ono što bude novo u nauci biti prezentovano i u Naučnom klubu u Čačku.\n– Uskoro će pored Naučnog kluba biti otvoren i Park znanja, u dvorištu Tehničke škole. Sve ovo su prepoznale naše škole, nastavnici i učenici a to je da se nauka na jedan drugačiji način predstavi učenicima. Grad Čačak i Moravički okrug je poznat po izuzetnim rezultatima učenika i ovo će biti pravo mesto gde će učenici moći da se okupljaju, da prate preadavanja koja se održavaju u Beogradu. Sve ono što je novo u nauci biće predstavljeno i našim učenicima u Čačku. Naučni klub je važan i za prepoznavanje potencijala medju decom i razvijanje mašte, rekla je direktorka Stanojević.\nPrema njenim rečima, radionice i izložbe koje se budu realizovale trajaće 10 do 15 dana i biće dovoljno vremena da ih svi posete.\nNaučni klub biće otvoren svaki dan i za sve zainteresovane, ne samo za učenike i nastavnike već i za roditelje, bake i deke.\nInače, otvaranje Naučnog kluba pratio je i Mini festival nauke koji su organizovali učenici čačanskih osnovnih i srednjih škola.


SARAJEVO, Ministar transporta i komunikacija BiH Ismir Jusko i entitetski resorni ministri Neđo Trninić i Denis Lasić nisu juče dogovorili definitivnu trasu brzog puta Sarajevo-Beograd, ali je dogovoreno da o ovoj temi do 20. jula bude održan sastanak na kojem bi učestvovali premijeri Republike Srpske Željka Cvijanović i Federacije BiH Fadil Novalić.\n“Do tada ćemo pripremiti informaciju sa sastanka. Uključićemo i predstavnike Evropske komisije koji prave projektnu dokumentaciju u vezi sa ovom rutom, tako da će u idući sastanak o toj temi biti uključeni i entitetski premijeri i predsjedavajući Savjeta ministara BiH Denis Zvizdić”, rekao je Jusko novinarima nakon današnjeg sastanka u Sarajevu.\nMinistar saobraćaja i veza Republike Srpske Neđo Trninić izjavio da je u vezi sa putnim povezivanjem Sarajeva i Beograda najaktuelnija priča od Sarajeva prema Vardištu.\n“To nije sporno nikome. Početna tačka jeste Sarajevo, a krajnja Vardište i imamo dvije varijante – kroz Republiku Srpsku od Sarajeva preko Pala, Rogatice, Sokoca, Višegrad do Vardišta – a druga je preko Mesića i Goražda”, rekao je Trninić.\nOn je dodao da danas nije bilo spremnosti da se dogovori konačno rješenje jer je ovo pitanje neophodno dići na viši nivo i doći do rješenja koja je varijanta prioritetna.\n“Neću reći koja je bolja ili lošija, jer su obje varijante dobre budući da povezuju zemlje, ljude, privrede i gradove. U ovom momentu nam nije ni bila namjera da definitivno dogovorimo”, rekao je Trninić.\nOn je napomenuo da je trenutni stav Vlade Republike Srpske u vezi sa rutom puta Sarajevo-Beograd planiran strateškim dokumentima, odnosno Prostornim planom i Strategijom transporta Republike Srpske koja je sastavni dio Stategije transporta BiH.\n“Da bi imali drugačiji stav to mora proći određenu proceduru, pod uslovom da se entitetski ministri dogovore i da se započne takva aktivnost da se to promijeni u našim stratškim dokumentima. Prema Ustavu i Dejtonskom sporazumu, vlasnici infrastrukture su entiteti i ministar Jusko je pokazao izuzetno dobru volju, ali je konačna riječ na entitetima jer će oni vraćati kredite i nositi taj teret nezavisno od toga ko će biti finansijer”, kaže Trninić.\nLasić je rekao da su na sastanku predočene dvije varijante buduće trase prihvatljive za federaciju – jedna koja od Sarajeva vodi ka Beogradu preko Žepča, Tuzle, Brčkog i Bijeljine, a druga od Sarajeva preko Višegrada, ali da ta eventualna trasa ne zaobiđe područje Goražda. Srna\nTagovi: brzi put Sarajevo Beograddenis lasicdenis zvizdicevropska komisijafadil novalicIsmir JuskoNeđo Trninićzeljka cvijanovic


Katedrala Aleksandra Nevskog u Parizu slavi 150 godina – Nadlanu.com\nObjavljeno 17. sep 2011. / 13:04:48\nPARIZ, 17. septembra 2011. (Beta-AFP) – Katedrala Svetog Aleksandra Nevskog u Parizu, biser medju pravoslavnim crkvama na Zapadu, obeležava 150 godina postojanja, sa težnjom da se distancira od moskovske Patrijaršije koja je bliska Kremlju.\n“Ruska crkva iz Ulice Dari”, kako katedralu nazivaju u Parizu, osveštana je 1861, a 1931. je stavljena pod zaštitu Ekumenske patrijaršije.\nU opštini osmog arondismana u Parizu od 17. septembra do 5. oktobra trajaće izložba “Pod kupolama Pariza”, koja svedoči o istoriji zdanja koje je godinama bilo centralno svetilište za Ruse koji su emigrirali posle boljševičke revolucije.\nTokom decenija, desetine hiljada pravoslavaca – Rusa, Grka, Srba – dolazilo je u belo zdanje sa pozlaćenim kupolama u vizantijsko-moskovskom stilu koje je 1983. proglašeno za istorijski spomenik.\nU skladu s tim, u Parizu će 2015. na prostoru od 4.250 kvadratnih metara biti izgradjeni crkva i centar za obrazovanje sveštenika. To zemljište je francuska država prošle godine prodala ruskoj za 70 miliona evra. Izgradnja, koja počinje 2012, koštaće 34,5 miliona evra.


Arhiva - Ruski radnik priča preko mobilnog telefona u zalivu Portovaja, nekih 170 kilometara severozapadno od Sankt Peterburga, tokom ceremonije početka izgradnje gasovoda Severni tok, 9. aprila 2010.\nKritka predsednika Donalda Trampa spram nemačke umešanosti u sporazum o gasovodu sa Rusijom, podigla je tenzije pred dvodnevne sastanke NATO zemalja u Briselu, ali takođe možda odredila i ton za predstojeći i dugo očekivani samit američkog predsednika sa njegovim ruskim kolegom u ponedeljak u Helsinkiju.\nU oštroj razmeni argumenata sa generalnim sekretarom NATO-a, Jensom Stoltenbergom u sredu, Tramp je rekao da Severni tok 2 - ofšor gasovod koji bi trebalo da isporučuje gas Nemačkoj direktno iz Rusije preko Baltičkog mora - stavlja najvećeg i najbogatijeg evrppskog člana zapadne vojne alijanse u poziciju "totalne kontrole" i "zatočenika" Rusije.\n"Trebalo bi da vas štitimo od Rusije, ali (Nemačka) plaća milijarde dolara Rusiji i ja mislim da je to vrlo neprikladno", rekao je Tramp Stoltenbergu.\nPrema lideru SAD, Nemačka "se oslobodila termoelektrana, oslobodila svojih nuklearnih elektrana, a dobija toliko mnogo nafte i gasa iz Rusije. Mislim da je to nešto na šta NATO mora da obrati pažnju".\nArhiva - Predsednik SAD, Donald Tramp, gestikulira dok se obraća medijima nakon bilateralnog razgovora na radnom doručku sa generalnim sekretarom NATO, Janesom Stoltenbergom, u Briselu, Belgija, 11. jula 2018.\nNajveći evropski potrošač gasa, Nemačka, oslanja se na Rusiju iz koje zadovoljava polovinu svojih uvoza gasa, na koji odlazi oko 20 odsto trenutnog energetskog bilansa zemlje, podaci su Mareks spektron grupe iz Londona. Međunarodna asocijacija za energiju prognozira da će se nemačke potrebe za prirodnim gasom povećati za jedan odsto u narednih pet godina, dok Berlin nastavlja da postepeno ukida svoje nuklearne elektrane do 2022. godine.\nUz postojeći Severni tok 1, koji transportuje gas iz Rusije u Nemačku duž iste rute preko Baltičkog mora od 2001, Severni tok 2, koji prema postojećim planovima treba da bude završn do 2019, udvostručio bi kapacitet ruskog izvoza.\nTramp kaže da će 11 milijardi vredan, gotovo 1.300 kilometara dug gasovod koji povezuje Rusiju i Nemačku, dati veću geopolitičku moć Moskvi nad Evropom u vremenu povećanih međunarodnih tenzija, što je stav na liniji njegovih prethodnika, bivših predsednika Baraka Obame i Džordža Buša, koji su se protivili Severnom toku 1.\nAdministracije SAD su dugo pritiskale Namčku, najvećeg evropskog potrošača energije, da kupuje američki tečni prirodni gas u pokušaju da preuzmu taj sektor tržišta kojim dugo dominiraju ruske distributivne rute koje idu preko Ukrajine.\nPoljska i Litvanija, koje su među najvećim evropskim kritičarima Severnog toka 2, izgradile su terminale za tečni prirodni gas koji bi trebalo da profitiraju od američkog preuzimanja tržišta. Države bivši sovjetski sateliti, poput Ukrajine, Latvije i Estonije, dugo su upozoravale da rastuće oslanjanje na rusku energiju ne samo da kompromituje evropsku bezbednost, već nagrađuje rusku aneksiju Krima iz 2014. i druge akcije destabilizacije Evropske unije.\nArhiva - Ukrajinski radnik upravlja cevima u postrojenju pozemnog skladišta gasa u Striju, u blizini Lviva, Ukrajina, 21. maja 2014.\nIzmeđu Moskve i Kijeva bilo je više sporova oko cene prirodnog gasa koji se isporučuje Ukrajini, čiji gasovod opslužuje druge evropske nacije. Nesporazum između dve nacije presekao je 2009. godine snabdevanje Zapadne Evrope prirodnim gasom usred zime, ostavljajući mnoge bez grejanja.\nSeverni tok 2, tvrde oni, neće samo lišiti tranzitne zemlje poput Poljske i Ukrajine milijardi koje su naplaćivale za tranzit gasa, već se takođe dati Rusiji način da uskrati Istočnoj Evropi prihode bez žrtvovanja unosnih sporazuma sa zemljama dalje na zapadu.\nPrema ekspertu za energiju Antlantskog saveza, Egnju Grigasu, Severni tok 2 kontradiktoran je sa zvaničnom energetskom bezbednosom strategijom EU, koja poziva države EU da diverzifikuju izvore energije, distribuciju i tokove.\n"Ukoliko Severni tok 2 bude izgrađen, Nemačka će postati država EU najizloženija dubioznom ruskom uticaju", kaže se u nedvnom izveštaju Grigasa. "Moskva već ima iskustvo oslanjanja na nemačke biznise i zakonodavce kako bi unapredila sopstvene strategijske ciljeve. Na primer, nakon ruske invazije na Krim 2014, velike nemačke kompanije sa ozbiljnim poslovnim vezama sa Rusijom, bile su među najoštrijim kritičarima zapadnih sankcija protiv Moskve".\nKao privatni projekat koji podržavaju energetski giganti poput Šela, britansko-holandske multinacionalne kompanije, nemačkih Vinteršela i Unipera, zajedno sa ruskim državnim Gaspromom, Severni tok 2 bio bi takođe finansiran i od novca privatnih kompanija iz Austrije, Francuske i Britanije, ali ne i iz nemačkog državnog budžeta.\nArhiva - Američki predsednik Donald Tramp tokom sastanka sa kancelarkom Nemačke Angelom Merkel tokom NATO samita u Briselu, Belgija, 11. jula 2018.\nU odgovoru na Trampovu tiradu protiv Nemačke u sredu, nemačka kancelarka Angela Merkel rekla je da ona zna vrlo dobro još iz vremena svog detinjstva u Istočnoj Nemačkoj kako izgleda kad se živi pod sovjetskom kontrolom. Ali, rekla je da energtski sporazumi sa Rusijom ne čine obavezu 21. veka Berlina prema Moskvi.\n"Vrlo sam zadovoljna što smo danas ujedinjeni u slobodi kao Savezna Republika Nemačka. Zbog toga, možemo reći da možemo da vodimo svoje nezavisne politike i pravimo nezavisne odluke", rekla je ona.\nPrethodnik Merkelove, Gerhard Šreder, dugogodišnji prijatelj Putina, podržavao je kompanije Severnog toka otkako je izgubio poziciju u kabinetu 2005. Uskoro je došao na čelo akcionarskog odgora Strim AG, koncorcijuma za izgradnju i održavanje podmorskog gasovoda, da bi na kraju postao predsedavajući Rosnjefta, najveće ruske naftne kompanije koju kontroliše Kremlj.\nU martu, evropski političari pojačali su pozive za uvođenje sankcija protiv bivšeg kancerala zbog predstavljanja ruskih interesa, iako njegovo ime tek treba da se pojavi na listi pojedinaca pogođenih sankcijama.\nUprkos učestalih upozorenja iz SAD da kompanije umešane u sporazum rizikuju da budu pogođene sankcijama, Severni tok 2 prema planu trebalo bi da bude završen sledeće godine.\nOvaj tekst originalno je objavljen na stranicama ruskog servisa Glasa Amerike.